title: SC Riverball

text: Kausi 2013 on kaikinpuolin mielenkiintoinen KuFun ollessa selvästi sarjan paras joukkue jyväskyläläisten vallatessa seuraavat kuusi sijaa. Valmennusvastuun kaudella kantoivat pelaajavalmentajat Markus Ihalainen ja Perttu Rytivaara, joidenka johdettavaksi kasaan saatiin sellainen joukkue, joka eli erittäin paljon kauden aikana. Vaikean kauden aikana kentällä nähtiin peräti 30 eri pelaajaa ja yli kymmenen ottelun lukemiin heistä pääsi vain 17. Kausi oli siis erittäin vaihteleva pelaajamateriaaliltaan, mutta silti Taivaansiniset esittivät välillä erittäin mallikkaita otteita. Pelaajisto taisteli kentällä ansiokkaasti ja lopulta sijoitukseksi tuli edellisen kauden tapaan seitsemäs sija. Tämän kauden aikana kentällä nähtiin paljon uusia riveriläisiä, joista eniten näkyvillä oli hyökkääjä Sammy Pylkki 12 maalillaan. Myös historiaa osaltaan oli se, että kauden aikana kentällä nähtiin myös kaikkien aikojen nuorin riveriläinen edustusjoukkueessa, Aleksi Eskelinen, joka debytoi miesten Kolmosessa 15 vuoden ikäisenä pelaten yhteensä 15 sarjaottelua ja tehden yhden maalin. Kauden aikana aloitettiin myös seuran junioritoiminta yhden ikäkausijoukkueen (03) voimin.


title: SC Riverball

text: Eniten maaleja: Sammy Pylkki 12


title: Save (yhtye)

text: Save on Moskovasta, Venäjältä kotoisin oleva death metal-yhtye. Yhtye julkaisi ensimmäisen pitkäsoittonsa, "Зачем Тебе Жить" () vuonna 2004. Toinen pitkäsoitto nimeltään "Мегаполис" () julkaistiin vuonna 2007. Albumi sisälsi ensimmäistä enemmän death metallin ja modernin metallin elementtejä.


title: Georges Boulanger (viulisti)

text: Georges Boulanger oli romanialaissyntyinen säveltäjä ja muusikko, joka on tullut tunnetuksi erityisesti maailmanlaajuisesti tunnetusta ja levytetystä sävelmästään "Ennen kuolemaa".


title: Georges Boulanger (viulisti)

text: Boulanger opiskeli 12-vuotiaasta lähtien Bukarestin musiikkikonservatoriossa hänelle myönnetyn stipendin turvin. Kolme vuotta myöhemmin kuuluisa viulunvalmistaja Leopold Auer kuuli hänen soittavan Paganinia ja otti hänet suojiinsa. Boulanger sai matkustaa Dresdeniin, jossa hän opiskeli kaksi vuotta.


title: Georges Boulanger (viulisti)

text: Vuonna 1910 Auer katsoi Boulangerin musiikkikoulutuksen olevan valmis ja lahjoitti hänelle valmistamansa viulun sekä etsi työpaikan. Boulangerista tuli Pietarin tärkeimmän "Café Chantant"in pääviulisti ja hänen yleisönään oli säännöllisesti venäläistä aatelistoa.


title: Georges Boulanger (viulisti)

text: Venäjän aikoina Boulanger kehitti "kevyenä musiikkina" tunnetun musiikkityylinsä, joka oli sekoitus mustalaismusiikkia, Balkanin alueen kansanmusiikkia ja wieniläisvalsseja. Hän tapasi myös tulevan vaimonsa Ellionorr Paulsonin, nuoren virolaisen asianajajan ja lääketieteen opiskelijan.


title: Georges Boulanger (viulisti)

text: Boulanger palasi Romaniaan vuoden 1917 poliittisen tilanteen johdosta ja suoritti asepalveluksensa. Hän opetti musiikkia ja sävelsi samanaikaisesti. Hän piti yhteyttä Ellionorriin myös säännöllisesti ja pariskunta sai järjestettyä tapaamisen Berliiniin 1922. He menivät naimisiin ja saivat kaksi tytärtä. Nora-tyttärestä tuli sittemmin myös muusikko ja säveltäjä.


title: Georges Boulanger (viulisti)

text: Berliini oli aikansa viihdemusiikin keskuksia, jossa oli satoja esiintymismahdollisuuksia, kuten tanssipaikkoja, kahviloita, hotelleja ja kabareita. Boulangerin emigranttivenäläiset tuttavat kävivät säännöllisesti muun muassa "Förster"-ravintolassa.


title: Georges Boulanger (viulisti)

text: Soitettuaan ensimmäistä kertaa radiolähetyksessä 1926 Boulanger solmi sopimuksen Bote & Bock -yhtiön kanssa seitsemän sävellyksen tekemisestä, joiden joukossa oli sittemmin maailmanlaajuiseksi ikivihreäksi noussut "Ennen kuolemaa" ("Avant de Mourir" / "My Prayer"). Vuonna 1927 Boulangerin ammattina puhelinluettelossa luki jo säveltäjä. Hotelliet ja musiikkipaikat mainostivat hänen esiintymisiään isoin kirjaimin. Vuonna 1931 Boulanger kiersi Euroopan isoimpia kaupunkeja 11-henkisen orkesterinsa kanssa ja alkoi saavuttaa kansainvälisempää tunnettuvuutta myös sävellyksilleen. Hänen uransa huippuvuodet olivat 1935-1936, jolloin hänestä oli tullut Saksassa erittäin tunnettu.


title: Georges Boulanger (viulisti)

text: Toisen maailmansodan ajan Boulanger oleskeli Saksassa. Hän oleskeli vuonna 1945 Mecklenburgissa, joka oli Puna-armeijan miehitysaluetta. Yhdysvaltalaiset sotilaat kuitenkin päästivät Boulangerin länsivaltojen alueelle kuultuaan hänen olevan kuuluisa säveltäjä.


title: Georges Boulanger (viulisti)

text: Boulanger muutti Etelä-Amerikkaan 1948 ja solmi sopimuksen Copacabana Palace Hotelin kanssa Rio de Janeirossa. Hän tuli lopulta tunnetuksi myös Brasiliassa ja kiersi laajalti maata. Hän solmi sittemmin sopimuksen Radio Belgranon kanssa Argentiinaan, jossa hän eli kuolemaansa saakka 1958.


title: Georges Boulanger (viulisti)

text: Boulangerin sävellystuotanto on suuntautunut levytettävään ja radion välityksellä levytettyyn viihdemusiikkiin. Hänen sävellyksensä ovat pääosin 5-6 minuutin pituisia tai lyhyempiä. Vuonna 1927 hän levytti Vox-yhtiölle 13 sävellystään ja vuosina 1936 ja 1939 hän levytti yhteensä 69 sävellystään Odeon-yhtiölle, sekä samoihin aikoihin 24 teosta Parlophon-yhtiölle. Kaiken kaikkiaan hänen tuotantonsa käsittää noin 250 teosta. Boulangerin tunnetuin ja eniten levytetty sävellys on "Ennen kuolemaa".


title: Georges Boulanger (viulisti)

text: Monet hänen 78-kierroksen savikiekkonsa ovat yhä haluttua tavaraa keräilijöiden keskuudessa ja huutokauppoissa eritoten Saksassa.


title: Krister Stendahl

text: Krister Stendahl (21. huhtikuuta 1921 – 15. huhtikuuta 2008) oli ruotsalainen uuden testamentin tutkija ja pappi, joka toimi Tukholman hiippakunnan luterilaisena piispana vuosina 1984–1988. Hän loi myös huomattavan uran Yhdysvalloissa ja oli muun muassa Harvardin yliopiston teologisen koulun dekaanina vuosina 1968–1979.


title: Krister Stendahl

text: Stendahl sai tohtorinarvon Uppsalan yliopistosta.


title: Krister Stendahl

text: Stendahl kannatti naisten ja seksuaalivähemmistöjen edustajien oikeutta tulla vihityiksi papeiksi. Hän edisti ekumeniaa sekä kristillisten suuntausten että eri uskontokuntien välillä ja vaati uskovia etsimään hyviä asioita myös muista uskoista. Hän piti kristittyjen kuolemanjälkeisen elämän korostusta itsekkäänä ja katsoi, että se puuttui niin juutalaisuudesta kuin varhaisesta kristinuskostakin.


title: Krister Stendahl

text: Stendahl kuoli 86-vuotiaana Bostonissa, Massachusettsissa. Hän oli työskennellyt Massachusettsissa Brandeisin yliopistolla.


title: Georges Boulanger

text: Georges Boulanger on seuraavien henkilöiden nimi:


title: Vaajakosken vesivoimalaitos

text: Vaajakosken vesivoimalaitos on Jyväskylässä Vaajavirrassa Naiskoskessa sijaitseva vesivoimalaitos. Laitoksen on rakennuttanut SOK. Laitoksen on omistanut vuodesta 1984 alkaen Suur-Savon Sähkö. Voimala on harvinainen koska sen vedenottokapasiteetti on suuri verrattuna korkeuseroon, joka on parhaimmillaan 2 metriä. Voimalaitoksen sisällä ei myöskään ole avattavia patoluukkuja vaan kiinteä patokynnys. Laitos käynnistetään imemällä kompressoreilla tyhjö kuhunkin ilmatiiviiseen virtauskanavaan (3 kpl), jolloin vesi syöksyy kynnyksen yli turbiiniin lapon ansiosta.


title: Vaajakosken vesivoimalaitos

text:
Voimalaitos sijaitsee Naissaaren itäpuolella.
Voimalaitoksen ja Naissaaren välissä on käytöstä poistettu tukinuittokanava. Toisella puolen voimalaitosta on kalahissi sekä kalankasvatusaltaita, jotka myöskään eivät enää ole käytössä.


title: Vaajakosken vesivoimalaitos

text: Saaren länsipuolella on Vaajakosken vanha vesivoimalaitos, Wanha Woimala.


title: Scartown

text: Scartown on Moskovasta, Venäjältä kotoisin oleva melodinen death metal -yhtye, joka yhdistelee musiikissaan metalcore -elementtejä.


title: Kari Sihvonen (sarjakuvapiirtäjä)

text: Kari A. Sihvonen (s. 1980) on suomalainen kuvittaja ja sarjakuvapiirtäjä. Hänen sarjakuviinsa kuuluu "Myrkky"-lehdessä esiintynyt Kapteeni Kanki.


title: Voikkaan rautatieasema

text: Voikkaan asema (, ratakm 217+000) on Suomen rataverkolla, Kouvola–Kuusankoski-radalla, Kouvolan kaupungin Voikkaan taajamassa sijaitseva lakkautettu rautatieliikennepaikka.


title: Voikkaan rautatieasema

text: Liikennepaikka perustettiin vuonna 1902 silloiselle Voikkaa–Haarankallio-radalle. Se palveli lähinnä Voikkaan tehtaan tavaraliikennettä, mutta oli myös henkilöliikenteen käytössä pula-ajan vuosina 1945–1949. Liikennepaikka lakkautettiin ja siitä tuli Kuusankosken aseman alainen syksyllä 1964, jolloin nykyinen Kouvola–Kuusankoski-rata valmistui.


title: Voikkaan rautatieasema

text: Voikkaan ratapiha on nykyisin tehdasalueella toimivien yritysten, kuten ABB:n ja Teräspyörä Oy:n, käytössä. Sitä käytetään myös Kouvolan seudun ammattiopiston eli KSAO:n radanrakennuskoulutukseen. Ratapihalla olevaa kalustoa ei ole huollettu, ja esim. tuhoutuneita Move 66 vetureita siellä on kaksi.


title: Voikkaan rautatieasema

text: Puinen asemarakennus on valmistunut joko vuonna 1931 tai 1946. Se on purettu, ja ratapihan ympäristö on erittäin metsittynyttä. Esimerkiksi virallinen Asematie on tällä hetkellä kuin kävelypolku. Reunimmaisella raiteella on vielä betoninen asemalaituri.


title: Oxford-kenkä

text: Oxford-kenkä on miesten juhlallisin jalkinetyyppi. Oxford-kenkä eroaa muista kengistä siten, että oxford-kengässä kengännauhojen yhdessä pitämät päälliset puoliskot on ommeltu kengän pään alle. Lisäksi kengän kieli on tehty eri osasta kuin etupäällinen. Rei'ityksellä eli "perforaatiolla" varustettua oxfordia kutsutaan "brogueksi". Mitä enemmän rei'itystä brogue-kengässä on, sitä vähemmän juhlallinen se on klassiseen oxford-kenkään verrattuna.


title: Oxford-kenkä

text: Oxfordeja on käytetty 1700-luvulta alkaen. Yhdysvalloissa oxfordeista voidaan käyttää myös nimitystä "balmorals". Kaksiväristä oxford-kenkää kutsutaan "spectatoriksi" tai "co-respondentiksi".


title: Nystølsvatnet

text: Nystølsvatnet on Länsi-Norjassa, Balestrandin kunnassa, Vetlefjorddalen-laakson länsipuolella sijaitseva ylänköjärvi. Järven vesi on peräisin lähinnä sen pohjois- ja eteläpuolisilta Nystølseggin ja Såfossenipan vuorimassiiveilta. Vesi laskee Holmevatnetin, Byttevatnetin, Mjellsvatnetin, Myravatnetin ja Litlevatnetin järvien kautta länteen jatkuen Gaula-jokena Dalsfjorden-vuonoon ja Atlantin valtamereen.


title: Nystølsvatnet

text: Järven pohjoisrannalla kulkee Riksvei 13 -tie.


title: Heinrich Noë

text: Heinrich August Noë (16. heinäkuuta 1835 München – 26. elokuuta 1896 Bolzano) oli saksalainen kirjastonhoitaja ja matkakirjojen kirjoittaja.


title: Heinrich Noë

text: Noë opiskeli Erlangenissa luonnontieteitä ja vertailevaa kielitiedettä. Hän toimi kirjastonhoitajana Münchenissä 1857–63, mutta omistautui sen jälkeen kirjoittamiselle. Noë kirjoitti useita matkakirjoja, ja hänet tunnetaan erityisesti Alppeja koskevista luonnonkuvauksistaan.


title: Larger Than Life

text:
"Larger Than Life" on yhdysvaltalaisen poikabändin Backstreet Boys toinen single heidän vuonna 1999 ilmestyneeltä albumilta "Millennium". Kappaleen sanoittivat Max Martin, Kristian Lundin ja Brian Littrell, ja se on suurimmaksi osaksi tribuutti ryhmän faneille. Kappale rikkoi ennätyksen pisimmästä vietetystä ajasta MTV:n "Total Request Liven" listasijalla yksi. "Billboard Hot 100" -listalla kappale nousi sijalle 25 ja Britannian singlelistalla viidenneksi. "Blender" -lehti taas rankkasi kappaleen listan "500 suurinta hittiä syntymäsi jälkeen" sijalle 292. Kappale on myös yksi ryhmän suosituimmista kappaleista.
Kappaleen "Larger Than Life" musiikkivideo oli suuren budjetin tuotettava, jonka ohjasi Joseph Kahn 12.–14. elokuuta vuonna 1999 Orlandossa, Floridaassa. Kahn ohjasi myös yhtyeen videon "Everybody (Backstreet's Back)" kesäkuussa 1997. Musiikkivideo sijoittuu futuristiseen avaruuteen ja sisältää lukuisia erikoisefektejä ja animaatiota, kuten myös tanssiesityksen. Videon alussa esiintyy suuri avaruusalus ja useita bändin edellsiä hittejä kelautuu ohi. Robotti, jonka kasvoja esittää Antonio Fargas (esitti myös bussikuskia videolla "Everybody (Backstreet's Back)"), herättää yhtyeen jäsenet aluksesta.


title: Larger Than Life

text: Jokainen yhtyeen jäsen esiintyy videolla yksin sekä yhdessä ryhmän tanssiesityksessä.


title: Larger Than Life

text: Videon kustannukset nousivat yli alkuperäisen budjetin, minkä vuoksi Howie Doroughin asusteet eivät olleet kovin eriskummaliset. Video on "Guinnessin ennätystenkirjassa 11. kalleimpana musiikkivideona arvioidulla 2 100 000 dollarin kuluillaan."


title: Larger Than Life

text: Vakio


title: Larger Than Life

text: Cardboard sleeve


title: Larger Than Life

text: Britannia


title: Larger Than Life

text: Remix-tuplavinyyli


title: Larger Than Life

text: Kappale "Larger Than Life" löytyy myös levyltä" Now That's What I Call Music! 4".


title: More Than That

text: "More Than That" on yhdysvaltalaisen poikabändin Backstreet Boys kolmas single heidän albumiltaan "Black & Blue", joka julkaistiin 21. marraskuuta 2000. Kappale pysyi Yhdysvaltojen Billboard Hot 100 -listalla 20 viikkoa ja oli korkeimmillaan sijalla 27. Britannian singlelistalla kappale nousi listasijalle 12. Muihin Backstreet Boysin singleihin verrattuna kyseinen kappale pärjäsi kehnosti, ja se myi ainoastaan 800 000 kopiota.


title: More Than That

text: Vakio


title: More Than That

text: AasiaKappaleen "More Than That" musiikkivideon ohjasi Marcus Raboy toukokuussa 2001. Video sisältää kaksi eri tapahtumapaikkaa. Ensimmäisessä yhtye laulaa aavikolla suuren valkokankaan edessä. Kankaalla näytetään useita eri kohtauksia: aavikon, ruuhkaisen kaupungin, pilvisen taivaan, salaman ja auringonlaskun. Toisessa yhtye kävelee aavikolla ryhmänä ja ajaen kahta autoa. Video debytoi "TRL:n" sijalla yksi 15. toukokuuta 2001.


title: Arkkienkeli Mikaelin luostari

text:
Arkkienkeli Mikaelin luostari () on ortodoksinen luostari Sýmin saarella Kreikassa. Se sijaitsee Panormítiksen kylässä saaren eteläosassa. Luostarin rakennukset on rakennettu 1700–1900-luvuilla.
Luostarissa on vuonna 1905 rakennettu kellotorni, joka edustaa barokkia. Kellotornin esikuva on nykyisessä Turkissa, İzmirissä sijaitseva Agía Fotiní. Luostarissa säilytetään Sýmin suojeluspyhimyksen arkkienkeli Mikaelin ikonia, joka vietiin aikoinaan Sýmin kaupungin Gialókseen. Sieltä se selittämättömästi kuitenkin palasi Panormítikseen, jonka vuoksi sinne päätettiin rakentaa luostari. Paikalla, missä nykyisin sijaitsee vuonna 1783 rakennettu yksilaivainen pääkirkko, on aikoinaan sijainnut bysanttilainen kappeli. Luostarin kirkossa on runsaasti pyhiinvaeltajien uhrilahjoja ("támata"), sillä tavan mukaan Mikaelilta apua pyydettäessä on annettava jotain vastalahjana. Kirkon katossa ja seinissä on sýmiläisten veljesten, Michaíl ja Nikítas Karakostíksen maalaamia freskoja. Kirkon barokkityylinen ikonostaasi puolestaan on Mastrodíakis Taliadoúroksen tekemä.


title: Arkkienkeli Mikaelin luostari

text: Arkkienkeli Mikaelin luostarin museossa on esillä esimerkiksi vanhoja käsikirjoituksia, Panormítiksen rantaan ajautuneita rukouspulloja, jotka sisältävät merimiesten rahalahjoituksia, sekä kreetalaisen taidemaalarin Theódoros Poulákiksen jälkibysanttilainen maalaus.


title: Arkkienkeli Mikaelin luostari

text: Nykyisin luostari on pyhiinvaelluskohde ja Sýmin suosituin nähtävyys, ja sinne järjestetään päiväretkiä Sýmin kaupungista sekä läheiseltä Ródoksen saarelta.


title: Aleksandr Volkov (kosmonautti)

text: Aleksandr Volkov (; s. 27. toukokuuta 1948 Horlivka, Ukrainan SNT) on entinen neuvostoliittolainen kosmonautti.


title: Aleksandr Volkov (kosmonautti)

text: Volkov opiskeli Harkovan sotilaslentokoulussa valmistuen vuonna 1970. Hänet koulutettiin kosmonautiksi vuosina 1976–1979 ja hän toimi kosmonauttien koulutuksen johtajana 1990–1998. Hän lensi vuodesta 1985 alkaen avaruuslentoja: Saljut 7 (EO-4-2), Mir EO-4) ja Mir EO-10. Hän lensi 2. lokakuuta 1991 avaruuteen Neuvostoliitosta palaten 25. maaliskuuta 1992 Venäjän federaatioon. Hän vietti kaikkiaan 391 vuorokautta avaruudessa.


title: Aleksandr Volkov (kosmonautti)

text: Hän on naimisissa ja hänellä on kaksi lasta, joista Sergei Volkov valittiin vuonna 1997 kosmonauttikoulutukseen.


title: Iñaki Azkuna

text: Iñaki Azkuna (14. helmikuuta 1943 Durango – 20. maaliskuuta 2014 Bilbao) oli espanjalainen baskien kansallispuolueen poliitikko. Hän oli lääketieteen lisensiaatti ja oli vuosina 1999–2014 Bilbaon kaupungin pormestari.


title: The One (Backstreet Boysin kappale)

text: "The One" on yhdysvaltalaisen poikabändin Backstreet Boys neljäs single heidän hittialbumiltaan "Millennium". Kappaletta käytettiin myös "Hanada Shonen Shi" -nimisen animesarjan tunnuskappaleena.


title: The One (Backstreet Boysin kappale)

text: "The View" -talkshown haastattelussa vuonna 2001 ryhmä kertoi, etteivät he olleet tarkoittaneet kappaletta "The One" neljänneksi singlekseen. Ryhmä kuitenkin piti kyselyn minkä kappaleen fanit valitsisivat neljänneksi singleksi ja Nick Carterin äänestettyä "the One" kappaletta hänen suuri fanijoukkonsa seurasi esimerkkiä. Muut bändin jäsenet toivoivat fanien äänestävän kappaletta "Don't Want You back". A.J. McLean sanoi "Don't Want You Back" -kappaleen olevan hänen yksi lempikappaleistaan joita bändi on tehnyt. Kappaleesta saatiin esimakua 17. marraskuuta 1998 kun pätkä kappaleesta julkaistiin DVD:llä "A Night Out With the Backstreet Boys".


title: The One (Backstreet Boysin kappale)

text: Vakio


title: The One (Backstreet Boysin kappale)

text: Japani


title: The One (Backstreet Boysin kappale)

text: Remix-vinyyli


title: The One (Backstreet Boysin kappale)

text: Kappaleen musiikkivideon ohjasi Chris Hafner ja Kevin Richardson. Video alkaa omistuksesta faneille, taustajoukoille, bändille ja tanssijoille. Itse video alkaa nopeutetulla kuvalla "Penn State University" -areenasta sitä muutettaessa koripallokentästä bändin lavaksi "Into the Millennium Tour"ia varten. Loppu videosta koostuu pätkistä kiertueen kuvamateriaalia ja joitain "still"- ja "off-stage"-kuvia. Materiaali itsessään ei liity kappaleeseen, vaikka osassa materiaalia bändi lauloikin kyseistä kappaletta.


title: Valkealan sairaala

text: Valkealan sairaala on lakkautettu psykiatrinen sairaala, joka sijaitsee Valkealassa, Kouvolassa. Se perustettiin vuonna 1962 ja suljettiin 2006 sairaalan toiminnan siirryttyä Kuusankoskelle aluesairaalan yhteyteen. Entinen sairaala-alue siirtyi kiinalaisyhtiö Leishi Finland Oy:n omistukseen vuonna 2007, ja siellä avattiin kiinalaisia hoitoja tarjoava hyvinvointikeskus vuonna 2008. Syksyllä 2009 Rajavartiolaitos ilmoitti epäilevänsä keskuksella olevan yhteyttä laajamittaiseen kiinalaisten törkeän laittoman maahantulon järjestämiseen. Myöhemmin rikoksen tutkinnasta kuitenkin luovuttiin.


title: Valkealan sairaala

text: Pohjois-Kymenlaakson kunnat ja Hamina kuuluivat ennen Valkelan sairaalan rakentamista Kaakkois-Suomen mielisairaanhuoltopiiriin, jonka A- eli keskusmielisairaala oli Rauhan sairaala Joutsenossa. Siellä hoidettiin kuitenkin vain akuuttipotilaita. Vuonna 1952 säädetty mielisairaslaki velvoitti kuntia tarjoamaan potilaille keskussairaalan lisäksi myös lievempiä hoitomahdollisuuksia. Päätös B-piirimielisairaalan rakentamisesta Pohjois-Kymenlaaksoon tehtiin syksyllä 1955. Sairaalan tarkempi sijoituspaikka aiheutti kuitenkin paljon kiistaa. Aluksi laitos aiottiin sijoittaa Kouvolaan ja sitten Kuusankoskelle. Päätös sen rakentamisesta Valkealaan tehtiin vasta syksyllä 1956 kuntien edustajien kokouksessa. Valkealan kunta lahjoitti sairaalalle tontin Jokelan kylästä, Väliväylään kuuluvan Käyräjoen rannalta.


title: Valkealan sairaala

text: Kroonikoille tarkoitettu 225-paikkainen B-mielisairaala valmistui vuonna 1962. Sairaala tarvitsi suuren maa-alan, sillä maanviljely ja puutarhanhoito olivat tuolloin vielä tärkeä osa mielisairaaloiden toimintaa ja potilaiden hoitoa. Sairaalan yhteydessä toimi huolto- eli mielenterveystoimisto. Vuoteen 1973 asti laitoksessa hoidettiin myös alkoholisteja. 1980-luvulla Valkealan sairaalasta tuli Pohjois-Kymenlaakson akuutista psykiatriasta huolehtiva kuntouttava keskus. Sairaalarakennuksen uudempi osa valmistui vuonna 1992.


title: Valkealan sairaala

text: Kymenlaakson psykiatrisen sairaalan toiminta siirtyi Kuusankosken aluesairaalan viereen valmistuneeseen uuteen rakennukseen helmikuussa 2006, koska Valkelan sairaalakiinteistön korjauskustannukset olisivat olleet suuret. Osa rakennuksesta jäi vuokralle ja osaa tyhjistä tiloista käytettiin poliisikoirien koulutukseen. Tyhjentyneelle sairaala-alueelle suunniteltiin suurta vapaa-aikakeskusta, johon olisi kuulunut muun muassa lomakylä, golfkenttä ja kallion sisään louhittava hiihtoareena. Sairaanhoitopiirin kuntayhtymä myi sairaalakiinteistön huhtikuussa 2007 tytäryhtiölleen Kastek-Kiinteistöt Oy:lle 60 000 euron kauppahinnasta.


title: Valkealan sairaala

text: Kiinteistön omistaja, Kymenlaakson sairaanhoitopiirin kiinteistönhoitoyhtiö Kaste-Kiinteistöt Oy, myi toukokuussa 2007 koko sairaala-alueen kiinalaisomisteiselle ja Suomessa rekisteröidylle Leishi Finland Oy:lle, vaikka kiinteistö ei edes ollut julkisesti myytävänä. Kauppa herätti paikkakunnalla paljon keskustelua, koska ostaja sai joen rannalla sijaitsevan, 11,5 hehtaarin laajuisen maa-alueen lisäksi sairaalarakennuksen, paritalon, rivitalon, kaksi rantasaunaa ja kaksi kerrostaloa yhteensä vain 330 000 eurolla. Alhaista myyntihintaa perusteltiin lähinnä rakennusten lämmityskuluilla ja remonttitarpeella sekä sillä, ettei kiinteistö ollut kelvannut sairaanhoitopiirin jäsenkunnille. Tapausta koskeva kohu vain kiihtyi, kun Valkealan kunta osti kesäkuussa kiinalaisilta 4,4 hehtaaria maata ja huonokuntoisemman rantasaunan yhteensä 110 000 eurolla. Lisäksi kunta myi Leishille 1,4 hehtaaria peltomaata 10 000 eurolla. Tällöin kiinalaisten alueesta maksama summa oli käytännössä pienentynyt vain 230 000 euroon. Sairaalan myynnistä ja Valkealan kunnan etuosto-oikeuden käyttämättä jättämisestä tehtiin useita valituksia Etelä-Suomen lääninhallitukselle ja eduskunnan oikeusasiamiehelle, mutta niitä ei otettu käsittelyyn.


title: Valkealan sairaala

text: Leishin hyvinvointikeskus aloitti toimintansa vuonna 2008.


title: Valkealan sairaala

text: Valkelan sairaala nousi uudestaan esille alueen medioissa keväällä 2009. Tuolloin kiinteistöstä oli ilmeisesti vahingossa laitettu Internetin Oikotie-palveluun myynti-ilmoitus, jossa siitä pyydettiin 3,9 miljoonaa euroa eli 12 kertaa ostohintaa korkeampaa summaa. Ilmoitus kuitenkin poistettiin sivuilta ja omistajat ilmoittivat, etteivät olleet myymässä kiinteistöä, vaan tarkoituksena oli testata sen arvo.


title: Valkealan sairaala

text: Samoihin aikoihin suunniteltiin myös turvapaikanhakijoiden vastaanottokeskukuksen perustamista entisen sairaalan tiloihin. Tämä hanke raukesi Suomeen tulleiden pakolaisten määrän käännyttyä laskuun, jolloin uusille vastaanottokeskuksille ei enää ollut tarvetta.


title: Valkealan sairaala

text: Kastek-Kiinteistöt hoiti sairaalan lämmityslaitosta loppukesään 2009 asti, jolloin koko kiinteistön hoito siirtyi nykyisille omistajille.


title: Valkealan sairaala

text: Leishi Finlad laittoi sairaalan vieressä, joen rannalla olevan paritalon eli entisen lääkärien asuntolan myyntiin tammikuussa 2010. Hintapyyntö tästä vuonna 1965 valmistuneesta, 240-neliöisestä rakennuksesta oli 230 000 euroa. Summa on siis sama kuin minkä yritys on itse maksanut koko sairaala-alueesta, kun maavaihdot Valkealan kunnan kanssa otetaan huomioon. Paritalo myytiin syyskuussa 2010 yksityishenkilölle, tuntemattomaan hintaan.


title: Valkealan sairaala

text: Leishi laittoi syksyllä 2010 alueelta kaksi kerrostaloa myytäväksi yhteensä 577 200 eurolla.


title: Valkealan sairaala

text: Kouvolan entinen kaupunginjohtaja Aimo Ahti sai helmikuussa 2011 syytteen lahjuksen ottamisesta, koska hän oli vastaanottanut hierontoja Leishin hyvinvointikeskuksessa korvauksetta. Samalla Leishin toimitusjohtaja sai syytteet lahjuksen antamisesta, työaikasuojelurikoksesta ja työsyrjinnästä.


title: Valkealan sairaala

text: Yhtiön toimitusjohtajaa ja osakasta eivät haastemiehet ole tavoittaneet, koska hän oleskelee nyt tiettävästi Kiinassa. Se milloin keväällä 2011 nostettujen syytteiden mukainen juttu tulee lopulta käräjillä, on siis nyt auki.


title: Valkealan sairaala

text: Entinen kansanedustaja ja nykyinen Kouvolan kaupunginvaltuuston puheenjohtaja Valto Koski jätti keväällä 2011 oikeuskanslerille valituksen neljän vuoden takaisesta Valkealan sairaalakiinteistön myynnistä. Oikeuskansleri jätti valituksen tutkimatta, koska yksityisiä osakeyhtiöitä koskevat asiat eivät kuulu hänen toimialaansa.


title: Valkealan sairaala

text: Noin 150 poliisin, rajavartiolaitoksen ja tullin virkamiestä teki 11. marraskuuta 2009 laajamittaisen, valtakunnallisissakin medioissa huomiota saaneita kotietsintöjä ja kiinniottoja Leishin hyvinvointikeskuksessa, Kouvolan entisessä meijerissä toimivassa Nordic China Centerssä ja muualla Kymenlaaksossa. Useita epäiltyjä Hyvinvointikeskuksen omistajien ohella pidätettiin ja vangittiin. Rajavartiolaitos epäili, että kiinalainen rikollisryhmän järjestäneen yritystoiminnan varjolla kiinalaisten laajamittaista, törkeää laitonta maahantuloa. Suomesta on myönnetty kiinalaisille oleskelulupia yritystoimintaa varten, mutta osa luvan saaneista ja Suomeen tulleista henkilöistä ei ole tiennyt mitään yrityksestä, johon oli tulossa töihin. Sen sijaan heidän epäillään maksaneen rikollisille tuhansia euroja luvan välittämisestä. Schengen-alueelle on saapunut laittomasti vähintään kymmeniä kiinalaisia. Tapaus oli suurin Rajavartiolaitoksen Suomessa tutkima epäily laittoman maahantulon järjestämisestä.


title: Valkealan sairaala

text: Vangitut kiinalaiset vapautettiin helmikuussa 2010, koska KKO:n tekemän ennakkopäätöksen mukaan väärilläkin tiedoilla saatu viisumi on laillinen ja oikeuttaa maahantuloon. Siksi maahanmuutossa avustaminen ei ole rangaistavaa, vaikka maahantulon todellinen syy olisi eri kuin mitä viisumia haettaessa on väitetty. Rajavartiolaitos jatkoi tapauksen tutkintaa rikosnimikkeillä väärän todistuksen antaminen viranomaismenettelyssä, väärennys ja rekisterimerkintärikos. Kaksi kiinniotettua kiinalaista aiotaan karkottaa maasta, koska heidän oleskelulupansa on saatu väärin perustein.


title: Valkealan sairaala

text: Rajavartiolaitos lopetti esitutkinnan laittoman maahantulon järjestämisestä kesällä 2010, koska epäillyistä rikoksista ei saatu riittävästi näyttöä syytteiden nostamista varten. Lisäksi ihmiskaupan tutkiminen olisi vaatinut asianomistajan, mutta uhreiksi oletetut kiinalaiset eivät kokeneet joutuneensa hyväksikäytetyiksi.


title: Valkealan sairaala

text: Tällä hetkellä entisessä sairaalarakennuksessa toimii majoitus- ja aamiaispalveluja sekä perinteisiä kiinalaisia hoitoja, kuten hierontaa, kuivakuppausta ja akupunktiota, tarjoava hyvinvointikeskus Leishi. Osaa tiloista käyttää vuokralaisena Kouvolan kaupungin päiväkoti Ruusulaakso. Kaupungin Leishi-yhtiölle maksama vuokra on 135 420 euroa vuodessa, mikä ilmeisesti riittää kattamaan koko sairaalarakennuksen ylläpitokustannukset. Valkealan kunnan ostama, kuntaliitoksen seurauksena nykyisin Kouvolan kaupungin omistuksessa oleva rantasauna oli kaksi vuotta tyhjillään vesivahingon takia. Kaupunki antoi sen läheistä ulkoilumajaa ylläpitävän yrityksen, Kuntoseiska Oy:n, käyttöön kesällä 2009. Yritys ei maksa siitä vuokraa, vaan remontoi sen edustussaunakseen omalla kustannuksellaan. Golfkenttähanke on toistaiseksi jäissä rahoittajien puutteen takia.


title: Vladimir Titov

text: Vladimir Titov (; s. 1. tammikuuta 1947 Sretensk), on entinen Venäjän ilmavoimien eversti ja neuvostoliittolainen kosmonautti.


title: Vladimir Titov

text: Hän valmistui lukiosta vuonna 1965 ja Ilmavoimien korkeakoulusta vuonna 1970. Hän valmistui Ilmavoimien akatemiasta vuonna 1987. Hän lensi 1 400 tuntia eri lentokoneilla. Hän on saanut lukuisia palkintoja, muun muassa Lenin-palkinto vuosina 1983 ja 1988, Ranskan kunnialegioonan komentajapalkinto ja vuonna 1990 Yhdysvalloissa Harmon-patsas.


title: Vladimir Titov

text: Hänet valittiin kosmonautiksi vuonna 1976. Hän oli varamiehistössä vuonna 1982 Sojuz T-5 -lennolla ja vuonna 1983 Sojuz T-9 -lennolla. Hän oli Sojuz T-8 ja Sojuz T-10-1 ja Soyuz TM-4 -lentojen päällikkö. Hän lensi STS-63- ja STS-86-sukkulalennoilla. Hän vietti avaruudessa 387 vuorokautta.


title: Vladimir Titov

text: Titov siirtyi eläkkeelle Venäjän avaruusjärjestöstä vuonna 1998, jonka jälkeen hän toimi Boeing-yrityksen Moskovan toimistossa.


title: Vladimir Titov

text: Hän on naimisissa Aleksandra Kozlovan kanssa ja heillä on kaksi lasta.


title: Jäähyväiset aseille (täsmennyssivu)

text: Jäähyväiset aseille voi tarkoittaa ainakin seuraavia asioita:


title: Karksi-Nuia

text: Karksi-Nuia on noin 1 500 asukkaan epäitsenäinen kaupunki ja entinen kaupunki Viljandimaan maakunnassa eteläisessä Virossa.


title: Karksi-Nuia

text: Karksi mainittiin ensimmäisen kerran vuonna 1248, jolloin Karksin alueeseen kuului Karksi, Halliste, Paistu ja Saarde, ja alueen keskuksena toimi Karksin linna. Liettualaiset tuhosivat linnaa muutaman kerran, mutta se rakennettiin kuitenkin aina uudelleen. Liettualaisten viimeisen hyökkäyksen jälkeen rakennettiin 1300-luvun jälkipuoliskolla uusi linna, johon kuului etu- ja päälinna vallihautoineen ja vahvoine muurineen.


title: Karksi-Nuia

text: 1400-luvulla linnaa varusteltiin merkittävästi sen ollessa Viljandin komtuurin käytössä. Linnaan tuotiin monenlaisia aseita ja elintarvikkeita. Vuonna 1535 Karksin alue liitettiin Liivinmaan Ritarikuntaan, linna oli vuosina 1573–1578 Liivinmaan herttuan Magnusin asuinpaikka. Linna on ollut myös puolalaisten, ruotsalaisten ja venäläisten hallussa. Linnoitus tuhoutui Pohjansodassa lopulta 1708. Tuhoutuneen linnan etuosaan rakennettiin kirkko.


title: Karksi-Nuia

text: 1800-luvun lopulla alue oli käsityö- ja maatilatyöläisten asuinpaikka Karksin kartanolle kuuluneen Nuian kapakan ja kirkon yhteydessä. Paikan nimi "Nuia" muunnettiin vuonna 1987 "Karksi-Nuiaksi".


title: Karksi-Nuia

text: Vuonna 1993 Karksi-Nuia sai kaupunginoikeudet. Karksi-Nuian kaupunki ja sitä ympäröivä Karksin kunta yhdistyivät vuoden 1999 lokakuussa yhdeksi kunnaksi, Karksin kunnaksi. Viron kuntauudistuksen osana 24. lokakuuta 2017 Karksin, Abjan ja Hallisten kunnat sekä Mõisakülan kaupunki yhdistyivät Mulgin kunnaksi.


title: Karksi-Nuia

text: Vuonna 2011 Karksi-Nuian epäitsenäisessä kaupungissa oli 1 573 asukasta, joista 1 518 (96,5 %) oli virolaisia, 21 (1,3 %) venäläisiä ja 33 (2,1 %) muita kansallisuuksia.


title: Viktor Savinyh

text: Viktor Petrovitš Savinyh (; s. 7. maaliskuuta 1940 Berezkiny, Venäjän neuvostotasavalta) on entinen neuvostoliittolainen kosmonautti.


title: Viktor Savinyh

text: Savinyh valittiin kosmonautiksi 1. joulukuuta 1978. Hän lensi Sojuz T-4-, Sojuz T-13- ja Sojuz TM-5 -avaruusaluksilla. Hän siirtyi eläkkeelle 9. helmikuuta 1989. Hän lensi 252 vuorokautta avaruudessa.


title: Viktor Savinyh

text: Savinyh on naimisissa, ja perheessä on yksi lapsi.


title: Nexuiz

text: Nexuiz on Alientrap Softwaren kehittämä ensimmäisen persoonan ammuntapeli. Peli on ladattavissa internetistä ilmaiseksi ja koko pelin sisältö on avointa lähdekoodia, joka on julkaistu GNU GPL -lisenssin alaisena. Pelin ensimmäinen virallinen versio 1.0 julkaistiin 31 toukokuuta vuonna 2005, kun nykyinen versio 2.5.2 julkaistiin 1 lokakuuta 2009. Pelimoottorina toimii DarkPlaces, joka on ankarasti muokattu ja nykyaikaistettu Quake-pelimoottori.


title: Nexuiz

text: "Nexuizin" pelityyli on saanut runsaasti vaikutteita Quakesta sekä Unreal Tournamentista. Peli keskittyy pääsääntöisesti verkkopelaamiseen, mutta siinä on myös mahdollisuus yksinpeliin tietokoneohjattuja vastustajia vastaan. Pelillisesti Nexuiz on hyvin nopeatempoinen ammuntapeli, jossa kerätään futuristisia aseita ympäri kenttää ja pyritään ampumaan vastustajat ja suorittamaan pelimuodon määrittelemää tehtävää. Pelimuotoja on useita, kuten esimerkikiksi "Deathmatch" sekä "Capture the Flag". Pelissä on myös useita virallisia karttoja, ja yhteisön tekemien karttojen myötä niiden lukumäärä nousee jopa satoihin. "Nexuiz" on myös grafiikan puolesta hyvin edistynyt, ja sitä pidetäänkin yhtenä kehittyneimmistä ja näyttävimmistä avoimen lähdekoodin peleistä.


title: Nexuiz

text: Maaliskuussa 2010 julkistettiin, että Nexuizin alullepanija Lee Vermuilen oli myynyt oikeudet Nexuiz-tavaramerkkiin IllFonic-nimiselle pelitalolle. IllFonic kehittää Nexuiz-nimistä uutta kaupallista peliä, jonka on määrä ilmestyä vuoden 2011 aikana PlayStation Storeen, Xbox Live Arcadeen sekä Steamiin. Peliä kehitettiin alun perin DarkPlaces-pelimoottorille, mutta se vaihdettiin CryEngine 3:een. IllFonic viittaa alkuperäiseen Nexuiziin nykyään nimellä "Nexuiz Classic" tai "GPL Nexuiz". Alkuperäisen Nexuizin yhteisö ei kuitenkaan hyväksynyt tätä muutosta, sillä heidän mukaansa heidän työpanoksensa oli tuhottu. Tämän vuoksi yhteisö aloitti uuden pelin, Xonoticin kehittämisen Nexuizin pohjalta, joka on alkuperäisen GNU GPL -lisensoidun Nexuizin ideologinen seuraaja.


title: Evander Kane

text: Evander Kane (s. 2. elokuuta 1991 Vancouver, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue San Jose Sharksissa. Hän on Atlanta Thrashersin ensimmäisen kierroksen varaus vuodelta , jolloin Thrashers varasi Kanen koko varaustilaisuuden neljäntenä pelaajana. Hänen kausipalkkansa on 7 miljoonaa dollaria.


title: Evander Kane

text: Kane pelasi ennen ammattilaisuraansa kolmella kaudella WHL-joukkue Vancouver Giantsissa. Hän voitti ensimmäisellä kaudellaan 2006–2007 CHL:n mestaruuden, Memorial Cupin. Hän pelasi tuosta kaudesta vain kauden loppupuolella, kun pelasi suurimman osan runkosarjasta BCMML-juniorisarjaa. Kaudella 2008–2009 Kane valittiin WHL:n tähdistökentälliseen.


title: Evander Kane

text: Kane teki kolmivuotisen tulokassopimuksen Thrashersin kanssa heinäkuussa 2009. Hän debytoi NHL:ssä 3. lokakuuta Tampa Bay Lightningia vastaan ja antoi ottelussa syöttöpisteen Rich Peverleyn tekemään maaliin. Yhteensä tulokaskausi toi Kanelle 66 runkosarjaottelussa tehot 14+12=26.


title: Evander Kane

text: Atlanta Thrashers siirtyi ennen kautta 2011–2012 Winnipegiin, Manitobaan, ja joukkueen nimeksi tuli Winnipeg Jets. Kane teki tuolla kaudella, kolmannellaan NHL:ssä, 74 runkosarjaottelussa tehot 30+27=57 ja oli joukkueensa paras maalintekijä sekä toiseksi paras pistemies Blake Wheelerin jälkeen. Syyskuussa 2012 hän allekirjoitti Jetsin kanssa kuusivuotisen jatkosopimuksen.


title: Evander Kane

text: Kane siirtyi lokakuun 2012 alussa NHL:n työsulun vuoksi KHL-joukkue Dinamo Minskiin. Hänen otteensa KHL:ssä olivat pettymys, sillä hän teki 12 ottelussa vain yhden maalin ja hänen lukemansa plus-miinus-tilastossa oli –8. Dinamo purki hänen sopimuksensa marraskuun puolivälissä.


title: Evander Kane

text: Kausi oli Kanelle ongelmallinen. Helmikuussa hänet siirrettiin pelaavasta kokoonpanosta syrjään sillä hän ei noudattanut joukkueen pukukoodia pelipäivänä ja hän joutui kahakkaan joukkuetovereidensa kanssa. Myöhemmin hänen ilmoitettiin olevan sivussa loppukauden olkapääleikkauksen vuoksi. Helmikuun aikana Kane siirtyi isossa pelaajakaupassa Buffalo Sabresiin yhdessä Zach Bogosianin ja Jason Kasdorfin kanssa. Winnipeg sai kaupassa Tyler Myersin, Drew Staffordin, Brendan Lemieux'n ja Joel Armian sekä ensimmäisen kierroksen varausvuoron.


title: Evander Kane

text: Kane pelasi alle 20-vuotiaiden MM-kilpailuissa vuonna 2009 ja voitti kultaa. Hän on pelannut myös miesten MM-kilpailuissa vuosina 2010, 2011 ja 2012.


title: Valto Laitinen

text: Valto Uolevi Laitinen (23. marraskuuta 1926 Helsinki – 11. lokakuuta 2004 Pariisi, Ranska) oli suomalainen jazz- ja viihdemuusikko, pianisti, säveltäjä ja sovittaja.


title: Valto Laitinen

text: Hän kävi koulunsa Helsingin Koelyseossa 1940–1944 ja sai keskikoulun päästötodistuksen. Hän opiskeli pianonsoittoa muun muassa koulutoverinsa Matti Raution johdolla ja kiinnostui jo kouluaikanaan jazzista ja esiintyi aluksi eri koululaisyhtyeissä. Vuonna 1947 hän liittyi Olli Hämeen kvintettiin, jossa soitti vuoden verran. Hänen tyylillisiä esikuviaan olivat mm Nat King Cole ja Lennie Tristano.


title: Valto Laitinen

text: Vuonna 1948 hän perusti oman kvartetin, jonka kanssa vieraili vuotta myöhemmin Pariisissa jazzfestivaaleilla. Hän soitti vielä muun muassa Jorma Weneskosken ja Leo Lindblomin yhtyeissä. Hän ryhtyi myös säveltämään 1950-luvun alkupuolella.


title: Valto Laitinen

text: Vuonna 1958 hän muutti jälleen Pariisiin – tällä kerralla pysyvästi ja asui siellä elämänsä loppuun. Hän ei toki unohtanut kotimaataan, vaan vieraili Suomessa muun muassa Kaamosjazz-juhlilla.


title: Valto Laitinen

text: Suomessa hänen sävellyksistään tunnetaan parhaiten kappale "Kun syksy saapuu Helsinkiin", jonka sanat on kirjoittanut Ulla Sand (pseudonyymi). Maynie Sirén levytti kappaleen 1957 ja Pentti Lasanen 1970 (Yleisradion kantanauhalle). Toinen Suomessa tunnettu Laitisen sävellys on "Kai laulaa saan" (alun perin "C’est toute une musique"), jonka Katri-Helena levytti 1971.


title: Valto Laitinen

text:
Ranskassa hän oli tunnettu säveltäjä, jonka lauluja levytti muun muassa tunnettu chansonlaulaja Mireille Mathieu. Hän oli myös tunnettujen jazzkerhojen ja hotellien (muun muassa Hotelli Ritzin) pianisti.
Erkki Pohjanheimo on tehnyt Valto Laitisesta kaksi televisio-ohjelmaa. "Kuunnelkaa laulujani – Valto Laitinen" -ohjelma kuvattiin etupäässä Pariisissa. Ensilähetys Yle TV1:ssä oli 24.10.1971. Siinä Mikko Valtasaari ja Teija Sopanen haastattelivat Laitista. Hänen laulujaan esittivät Pariisissa muun muassa Virginia Vee, Georgette Lamaire ja Marc-Fabien Bonnard. Pasilan studiossa kuvatuissa jaksoissa lauloivat Marion Rung, Lea Laven, Anki ja Fredi. Toinen ohjelma "Suomalainen Pariisissa" esitettiin seuraavana vuonna. Helsingissä kuvatussa ohjelmassa Erkki Pohjanheimo haastattelee Laitista, ja suomalaiset artistit esittävät hänen sävelmiään Ossi Runnen orkesterin säestyksellä.


title: Joan Blondellin filmografia

text: Joan Blondell (1906–1979) näytteli yli viisikymmentä vuotta kestäneen uransa aikana yli 150:ssa elokuva- ja televisiotuotannossa. Seuraavassa luettelossa ovat kaikki hänen elokuva-, televisio- ja teatteriesiintymisensä. Lisäksi Blondellin palkinnot ja ehdokkuudet ovat luetteloituna.


title: Saattue (yhtye)

text: Saattue on vuonna 2001 perustettu metalliyhtye. Yhtye julkaisi ensimmäisen Kivisydän-EP:n vuonna 2004 ja sitä seuranneen Ikiuneen-EP:n vuonna 2006. Joitakin biisejä julkaistiin myös Mikseri.netissä. Vuonna 2007 yhtye allekirjoitti levytyssopimuksen Spikefarm Recordsin kanssa ja tämän tuloksena yhtyeen esikoisalbumi Jäähyvästi julkaistiin vuoden 2008 tammikuussa. Yhtyeen toinen pitkäsoitto, nimeltään Vuoroveri, julkaistiin 21. lokakuuta 2009.


title: Saattue (yhtye)

text: Saattue julkaisi pienen levytystauon jälkeen Kärsimysnäytelmä-levyn vuonna 2016 venäläisen levy-yhtiön Endless Desperation Productions kautta. Levy on kuunneltavissa myös digitaalisesti Bandcamp-sivuston kautta.


title: Saattue (yhtye)

text: Tällä hetkellä Saattue on määrittelemättömän pituisella tauolla. Lopettamishetkellä yhtyeellä on tekeillä EP-levy ja sen julkaisuajankohdasta ei ole tarkempaa tietoa. Saattue kuitenkin julkaisi pari coverkappaletta.


title: Saattue (yhtye)

text: Musiikissaan Saattue yhdistelee suomen kieltä synkkiin, raakoihin ja tunnelmallisiin elementteihin. Saattueen juuret ovat syvällä doom metallissa ja muissa äärimetallin alalajeissa. Tämän lisäksi yhtyeen musiikkiin ovat vaikuttaneet Mana Manan kaltaiset synkät rock-aktit.


title: Saattue (yhtye)

text: EP:t


title: Heinrich Noë (pikakirjoittaja)

text: Heinrich Karl Noë (italiassa nimellä Enrico Noë, 18. kesäkuuta 1835 Jihlava – 29. joulukuuta 1914 Wien) oli opettaja, joka sovitti saksalaisen Gabelsbergerin pikakirjoitusjärjestelmän italian kielelle.


title: Heinrich Noë (pikakirjoittaja)

text: Noë opiskeli Padovassa ja toimi opettajana Venetsiassa, Splitissä, Triestessä ja vuodesta 1869 Grazissa. Hän laati Franz Xaver Gabelsbergerin saksankielisen pikakirjoitusjärjestelmän pohjalta italian kielelle soveltuvan järjestelmän ja julkaisi sen vuonna 1863. Järjestelmästä tuli pian Italian suosituin pikakirjoitusjärjestelmä.


title: Kalevi Lahtinen

text: Sulo Kalevi Lahtinen (1936 – 8. lokakuuta 1981) oli suomalainen basso, oopperalaulaja, laulupedagogi, kuoron- ja orkesterinjohtaja. Lahtinen oli alkuaan kansakoulunopettaja. Hän opiskeli 1959–1961 Lahden musiikkiopistossa Tauno Kaivolan ja 1961–1968 Sibelius-Akatemiassa Oiva Soinin ja Matti Lehtisen oppilaana. Hän suoritti lauludiplomin 1967 ja valmistui musiikinopettajaksi 1968. Hän täydensi opintojaan muun muassa Luganossa (F. Husler) ja Wienissä (D. Buchholz) sekä monien ulkomaisten pedagogien kursseilla.


title: Kalevi Lahtinen

text: Lahtisen musiikkiopinnot alkoivat 16-vuotiaana Tuuban soitolla Kouvolan seurakunnan torvisoittokunnassa. Ensimmäisessä virassaan kansakoulun opettajana Lahtinen keräsi Kärkölän pitäjän talojen ullakoilta suojeluskunnan aikaiset torvet, ja ne kunnostettiin. Nuorena ja lahjakkaana muusikkona hän opetti isännille nuottien lukua ja yhteissoittoa. Näin Lahtinen perusti Kärkölän soittokunnan sekä Kärkölän sekakuoron. Hän toimi 1960-luvun alkupuolella myös Kärkölän kirkon kesäkanttorina. Oltuaan useiden koulujen musiikinopettajana hän toimi 1969–1973 Savonlinnan musiikkiopiston yksinlaulun lehtorina ja vararehtorina 1970–1973.


title: Kalevi Lahtinen

text: Monipuolinen ja aikaansaava Lahtinen teki uraauurtavaa työtä suomalaisen oopperataiteen puolesta erityisesti Savonlinnan oopperajuhlia edeltäneiden Savonlinnan musiikkipäivien toiminnanjohtajana 1969–1973 sekä Savonlinnan oopperajuhlien toiminnanjohtajana 1970–1972, ennen Martti Talvelaa. Hän toi oopperajuhlille muun muassa ensimmäiset ulkomaiset esiintyjät, ja juhlien jatkuvuuden pelastikin juuri Lódžin suuri ooppera Puolasta. Vuosina 1973–1976 Lahtinen työskenteli Kuopion musiikkiopiston oopperaluokan johtajana ja laulunopettajana sekä Kuopion Orkesterin intendenttinä. Vuodesta 1976 lähtien hän toimi Helsingin konservatorion laulun lehtorina kuolemaansa saakka. Viimeisenä kesänään Lahtinen esiintyi sotapäällikön aseenkantajan roolissa MTV3:n esittämässä viisiosaisessa televisiosarjassa "Sotapäällikön poika" (pääosissa Leo Lastumäki, Sylvi Salonen ja Jukka-Pekka Palo).


title: Kalevi Lahtinen

text: Lahtinen johti ja koulutti muun muassa Lahden Sekakuoroa, Savonlinnan Oopperakuoroa ja Savonlinnan Orkesteria sekä toimi Musiikkiopettajien liiton puheenjohtajana. Oopperalaulajana hän esiintyi Lahdessa, Kuopiossa, Savonlinnan Oopperajuhlilla ja vierailijana Suomen Kansallisoopperassa. Kotimaan lisäksi hän konsertoi muun muassa Ruotsissa ja Puolassa ja esiintyi orkesteri- ja oratoriosolistina sekä eri kuorojen ja yhtyeiden solistina Virossa ja Pohjois-Amerikassa. Lahtinen työskenteli myös maakuntalehtien musiikkiarvostelijana. Lahtinen menehtyi vain 45-vuotiaana sydänkohtaukseen omassa kodissaan.


title: Kalevi Lahtinen

text: Kalevi Lahtisella on neljä lasta avioliitosta tekstiili- ja korutaiteilija Helkky-Leena Lahtisen (s. 1937) kanssa. Helkky-Leena Lahtinen on tehnyt koruja Savonlinnan oopperajuhlilla ja taidetta yksityiskoteihin. Pariskunnan keskimmäinen tytär Eva Humphrey-Lahti on Englannissa asuva kuvataiteilija.


title: Epic Armageddon

text: Epic Armageddon ("Epic") on "Warhammer 40,000" maailmaan sijoittuva miniatyyripeli. Pelissä komennetaan kokonaisen armeijan kokoisia joukkoja miniatyyrien mittakaavan ollessa 6 mm. Pieni mittakaava mahdollistaa Warhammer 40,000 -peliä laajemmat taistelut peliajan pysyessä 1-3 tunnissa. Epic sisältää elementtejä, joita isomman mittakaavan joukkuetason peleissä ei voi helposti mallintaa, kuten panssarivaunujoukkueet tai suuret sotakoneet.


title: Epic Armageddon

text: Alkuperäisen version pääsuunnittelija oli Jervis Johnson ja sen julkaisi Games Workshop vuonna 1988 nimellä "Adeptus Titanicus". Syyskuussa 2013 Games Workshop lopetti pelin jakelun ja miniatyyrien valmistamisen. Specialist Games, Games Workshopin osasto joka loppuvaiheessa huolehti Epicistä, oli jo aiemmin avannut pelikehitystä faniyhteisölle julkaisemalla viimeistelemättömiä versioita säännöistä kuluttajien kommentoitavaksi. Lakkauttamisen jälkeen ilmestyi useita yhteisöjä, jotka jatkavat sääntöjen kehittämistä ja jakelua. Epic on edelleen Games Workshopin omaisuutta, mutta miniatyyriharrastuksen luonteen ja yhtiön avoimen politiikan nojalla sääntöjen jakelu on laillisesti mahdollista.


title: Epic Armageddon

text: Viimeinen Games Workshopin julkaisema versio pelistä on nimeltään Epic:Armageddon. Epic:Armageddon-perussääntökirjan ja Epic:Swordwind-lisäosan voi ladata ilmaiseksi esimerkiksi Miniwars-yhteisön sivuilta. Miniwars jakelee myös Epic: Armageddonin pohjalta kehitettyjä versioita pelistä, joista suurimmat ovat NetEA ja EpicUK, sekä Space Marine -version pohjalta kehitettyä NetEpic-sääntöpakettia.Viralliset armeijat tällä hetkellä:


title: Epic Armageddon

text: Aikaisemmissa versioissa esiintyneet armeijat, joita ei enää valmisteta:


title: NW Präsident

text: NW Präsident oli itävaltaunkarilaisen Nesselsdorfer Wagenbaun (NW) ensimmäinen auto. Se oli samalla Itävalta-Unkarin ensimmäinen tehdastekoinen auto.


title: NW Präsident

text: NW:n autonvalmistus sai alkunsa reichenbergiläisen tekstiilitehtailijan, paroni Theodor von Liebiegin aloitteesta. Hän oli hankkinut vuonna 1893 yksisylinterisen, 3–4-hevosvoimaisen Benz Victorian, jolla oli ajanut yhteensä 2 500 kilometrin matkan Euroopan halki. Liebiegistä tuli myöhemmin innokas moottoriurheilun ystävä. Vuonna 1895 hän tutustui NW:n pääjohtajaan, Hugo Fischer von Röslerstammiin, jolle kertoi vaiheikkaasta matkastaan. Liebieg oli vakuuttunut että autoista tulisi ajan myötä niin suosittuja, että Benz ei kykenisi tuotannollaan tyydyttämään markkinoiden kysyntää.


title: NW Präsident

text: Fischer päätti aloittaa oman autoprojektin. Koska Liebiegillä oli hyvät henkilökohtaiset välit Karl Benzin kanssa, yritys onistui hankkimaan Benz Phaeton -auton sekä yhden irrallisen moottorin perusteellista tarkastelua varten. NW hankki myös tarvittavat oikeudet Benzin patentteihin. Toimitus saapui maaliskuussa 1897. Von Röslerstamm sekä insinöörit Edmund Rumpler ja Karl Sage sekä tehdaspäällikkö Leopold Svitak tutkivat auton osa osalta. Päätettiin rakentaa oma automalli, jonka rakenne perustuisi pitkälti Benzissä käytettyihin ratkaisuihin. Nimeksi valittiin jo tuolloin "Präsident". Projektista oli kiinnostunut myös tuolloin 19-vuotias, NW:n raideliikennepuolella työskennellyt tekniikan opiskelija Hans Ledwinka. Hän liittyi yrityksen autonvalmistusosastolle ja pääsi mukaan laatimaan NW:n ensimmäistä omaa automallia. Auton suunnittelusta vastasivat Rumpler ja Sage, tosin Ledwinkalla saattoi olla jokin osuus. Projektia johti Leopold Sviták. Präsident pohjautui Benzissä käytettyihin ratkaisuihin, mutta siinä oli myös hyvin paljon NW:n omaa suunnittelua. Kori oli mukaelma NW:n nelipaikkaisesta Mylord-hevosvaunusta.


title: NW Präsident

text: Benziltä ostettua autoa tehdas käytti myöhemmin ajo-opetuksessa; sille annettiin uusi nimi "Instructor".


title: NW Präsident

text: Autossa oli voimanlähteenä takaistuimen alle takapyörien väliin sijoitettu taaksepäin makaava kaksisylinterinen Benzin valmistama moottori. Sylinterin halkaisija ja iskun pituus olivat 120 mm. Kummallakin sylinterillä oli erillinen äänenvaimennin. Polttoaineensyötöstä vastasi evaporaatiokaasutin ja voitelua varten tuoreöljyvoitelu. Jäähdytystä varten takaistuimen takana oli kaksi lieriömäistä jäähdytintä. Autossa oli myös kaksi varasäiliötä. Jäähdytysnesteen kokonaistilavuus oli 27 litraa ja jäähdytysjärjestelmä oli avoin, joten siihen piti lisätä vettä tietyin väliajoin haihtumisen tähden.


title: NW Präsident

text: Voimansiirrossa käytettiin kahta hihnaa, joiden avulla veto välitettiin tasauspyörästöllä varustetulle erilliselle akselille, joka puolestaan käytti ketjuilla takapyöriä. Autossa oli kaksi vaihdetta, jotka toimivat hihnapyörää vaihtamalla. Peruutusvaihdetta ei ollut. Etupyörien halkaisija oli 820 mm ja takapyörien 1 100 mm. Renkaat olivat umpikumiset. Autossa oli kaksi jarrujärjestelmää: käsikäyttöinen jarru vaikutti renkaisiin ja jalkakäyttöinen takapyörien navoissa olleisiin pantajarruihin.


title: NW Präsident

text: Kori pohjautui NW:n neljän hengen Mylord-hevosvaunuihin. Se tehtiin suurella tarkkuudella ja sitä pidetään erinomaisena näytteenä yrityksen työntekijöiden mestaritaidonnäytteenä. Autossa oli edistyksellisesti etupuskuri etupyörien suojaamiseksi. Polttoainetankin tilavuus oli 23 litraa.


title: NW Präsident

text: Huippunopeus oli noin 24 km/h. Ohjauspyörän sijasta edessä oli polkupyörän ohjaustankoa muistuttava hallintalaite, joka toimi ketjun välityksellä. Vaihteiden käyttö kävi kallistamalla tankoa eteen ja taakse. Auton huippunopeus oli 20,7 km/h.


title: NW Präsident

text: Autolla suoritettiin runsaasti testejä. Se valmistui lopulta 21. toukokuuta 1898 ja sen jälkeen neljän hengen seurue lähti ajamaan sillä Wienissä olleeseen juhlanäyttelyyn edustamaan maan teollisuuden tuotantoa. Mukana oli myös toinen autokunta, joka kulki Benzillä. 328 kilometrin matkaan kului 24 tuntia ja 15 minuuttia, josta ajoaikaa oli 14,5 tuntia.


title: Afrikanmarabu

text: Afrikanmarabu ("Leptoptilos crumenifer", syn. "L. crumeniferus") on marabujen sukuun kuuluva kookas haikaralintu, jota tavataan Saharan eteläpuolisessa Afrikassa.


title: Afrikanmarabu

text: Afrikanmarabun ruumiinpituus on 150–152 senttiä ja paino 7–9 kiloa. Siipiväli voi olla jopa 3 metriä. Se on ruumiinrakenteeltaan roteva ja suurinokkainen. Afrikanmarabu on kookkaimpia lentokykyisiä lintuja. Sillä on suuri, kartiomainen nokka. Naaraat ovat tavallisesti uroksia pienempiä, mutta sukupuolten värityksessä ei ole eroja.


title: Afrikanmarabu

text: Harvoja hiusmaisia höyheniä lukuun ottamatta afrikanmarabun pää ja kaula ovat paljaat. Nahan väri vaihtelee tummanpunaisesta vaaleanpunaiseen, ja sitä täplittävät tummat pigmenttiläiskät. Kaulan alaosassa on tosin valkoinen röyhelökaulus. Höyhenet puuttuvat muutoin myös kaulasta, jossa on punainen ja pitkä kurkkupussi. Sitä käytetään soidinmenoissa ja säädellään sierainten kautta. Jalat ovat harmaat. Yläruumis, pyrstö ja siivet ovat mustat tai tumman harmaat, vatsapuoli valkoinen. Siivissä ja pyrstössä on myös vihreää pintakiiltoa. Silmät ovat harmaanruskeat. Nuorten afrikanmarabujen höyhenys on laimeamman värinen, mutta muutoin samanlainen kuin aikuisilla. Ne saavat aikuisen värityksen neljän vuoden ikäisinä. Lisäksi nuorten afrikanmarabujen nokka on lyhyempi; kestää kaksi vuotta ennen kuin se saavuttaa täyden pituutensa.


title: Afrikanmarabu

text: Afrikanmarabua tavataan laajalti Afrikassa, pääosin Saharan eteläpuolella Etelä-Afrikkaan saakka. Laji on harvinainen Botswanan eteläpuolella sekä Senegalin ja Somalian pohjoispuolella. Levinneisyys kattaa 12 900 000 neliökilometriä, ja kannan kooksi arvioidaan 200 000–500 000 yksilöä. Laji ei ole uhanalainen, ja se on hyötynyt ihmisen toiminnasta. Niiden määrä saattaa jopa nousta joillakin alueilla. Marabun epämiellyttävien elintapojen ja ulkonäön takia sitä ei syödä, mutta se on hyödyksi hävittämällä raatoja ja jätteitä, jotka voisivat levittää tauteja.


title: Afrikanmarabu

text: Afrikanmarabujen elinympäristöä ovat avoimet savannit, suot, järven- ja joenrannat ja jopa vuoristot. Ne viihtyvät myös asutuilla alueilla, kuten kalastajakylissä ja niiden ympäristössä sekä kaupunkien kaatopaikoilla. Alueen ilmasto on trooppista ja subtrooppista.


title: Afrikanmarabu

text: Afrikanmarabu on lähinnä paikkalintu, mutta paikoin kiertolainen. Levinneisyysalueen etelä- ja pohjoisosien linnut muuttavat lähemmäksi päiväntasaajaa pesimäkauden jälkeen, ja muiden populaatioiden marabut muuttavat vesi- ja ravintotilanteen mukaan. Niitä tavataan yksittäin ja vaihtelevan kokoisina ryhminä. Suuria ryhmiä esiintyy ruokapaikoilla, muuttojen aikaan ja pesimäaikaan. Afrikanmarabu on yleensä hiljainen, mutta päästää pesällä monenlaisia kurahtelevia ääniä ja kalisuttaa nokkaansa. Ne tuottavat myös kurkkupussillaan ääntä etenkin soitimella. Afrikanmarabut viettävät paljon aikaa vain seisomalla liikkumattomana, eivätkä ne ole hyviä lyhyen matkan lentäjiä. Lentäessään ne käyttävät hyväkseen nousevia ilmavirtauksia, jotka auttavat nostamaan ne ilmaan. Muista haikaroista poiketen afrikanmarabu pitää kaulansa lennon aikana S:n muotoisena käyränä, jolloin se saa tukea hartioista kannatellakseen painavaa nokkaansa. Afrikanmarabut viilentävät itseään ulostamalla jaloilleen, mikä saa koivet näyttämään valkoisilta.


title: Afrikanmarabu

text: Afrikanmarabu on raadonsyöjä, mutta saalistaa myös elävää ravintoa, kuten kaloja, heinäsirkkoja, termiittejä, matelijoita, sammakkoeläimiä, pieniä nisäkkäitä, lintuja ja krokotiilin poikasia. Afrikanmarabut käyttävät hyväkseen ruohikkopaloja liikkuen etenevän tulen edellä ja napaten tulta pakenevia eläimiä. Päivittäinen ravinnontarve on yli 700 grammaa.


title: Afrikanmarabu

text: Afrikanmarabut pesivät yleensä kuivalla kaudella, jolloin vedenpinta on matalalla ja täten kalojen ja sammakoiden pyynti poikasten ruoaksi on helpompaa. Linnut pesivät vuodesta toiseen samalla paikalla. Afrikanmarabupari pariutuu yleensä eliniäksi. Ne rakentavat risuista puun latvaan suuren kuppimaisen pesän, jonka reunat on sisustettu pienemmillä oksilla ja lehdillä. Naaras munii yleensä 2–3 munaa. Molemmat vanhemmista hautovat. Haudonta kestää keskimäärin 30 päivää. Poikaset ovat kuoriutuessaan avuttomia. Sekä uros että naaras ruokkivat poikasia. Poikaset lähtevät pesästä 3–4 kuukauden ikäisinä. Ne saavuttavat sukukypsyyden nelivuotiaina. Afrikanmarabut voivat elää 25-vuotiaiksi.


title: Piirisarja

text: Piirisarja on ryhmä integroituja piirejä tai siruja, jotka on suunniteltu toimimaan yhdessä. Ne markkinoidaan yleensä yhtenä tuotteena.


title: Piirisarja

text: Termillä "piirisarja" viitataan yleisesti joukkoon erikoistuneita piirejä tietokoneen emolevyllä tai laajennuskortissa. Henkilökohtaisissa tietokoneissa ensimmäinen piirisarja IBM PC AT:ssa oli NEAT piirisarja, jonka Chips and Technologies valmisti Intel 80286 prosessorille. Intel Pentium -luokan mikroprosessoreissa termi "piirisarja" usein viittaa tiettyyn piiripariin emolevyllä: "pohjoissilta" ja "eteläsilta". Pohjoissilta linkittää prosessorin erittäin nopeiden laitteiden, erityisesti keskusmuistiin ja näytönohjaimeen ja eteläsilta yhdistää hitaampiin oheislaitteiden väyliin (kuten PCI tai ISA). Monissa moderneissa piirisarjoissa eteläsilta oikeastaan sisältää joitakin on-chip integroituja oheislaitteita, kuten Ethernet, USB- ja audio-laitteita. Piirisarja on yleensä suunniteltu toimimaan tiettyjen mikroprosessoriperheiden kanssa. Koska piirisarja säätelee yhteyksiä suorittimen ja ulkoisten laitteiden välillä, on se keskeisessä roolissa määrittelemässä järjestelmän suorituskyvystä.


title: Piirisarja

text: Piirisarjan valmistaja on usein riippumaton emolevyn valmistajasta. Nykyisiä piirisarjojen valmistajia PC-yhteensopiville emolevyille ovat NVIDIA, AMD, VIA Technologies, SiS, Intel ja Broadcom. Applen tietokoneille ja Unix-työasemille Sun, NeXT, SGI ja muut ovat perinteisesti käyttäneet yksilöllisesti suunniteltuja piirisarjoja. Nyt Sunilla ja Applella on x86-prosessoreita ainakin osalla linjojensa tuotteissa, he ovat alkaneet käyttää standardeja PC-piirisarjoja joissakin tietokoneissaan. Jotkut palvelinvalmistajat myös kehittävät räätälöityjä piirisarjoja tuotteisiinsa.


title: Piirisarja

text: Vuonna 1980 Gordon Campbellin perustama Chips and Technologies -yritys oli piirisarjojen valmistuksen edelläkävijä PC-yhteensopivissa tietokoneissa. Tuolloin valmistetut tietokonejärjestelmät usein jakoivat yleisesti käytettyjä piirisarjoja, vaikka laajalti erilaisia tietojenkäsittelyn erikoisominaisuuksia. Esimerkiksi NCR 53C9x oli edullinen piirisarja, joka sovelsi SCSI-liitäntää tallennuslaitteille. Se saattoi löytyä Unix-koneista kuten MIPS Magnumista, sulautetuista laitteista ja henkilökohtaisista tietokoneista.


title: Piirisarja

text: Kotitietokoneissa, pelikonsoleissa ja arcade pelilaitteistoissa 1980 ja 1990 -luvulla, termiä piirisarja on käytetty mukautetun äänen ja grafiikan piireissä. Esimerkkeinä Commodore Amigan OCS- ja ECS-piirisarja ja SEGA:n System 16 -piirisarja.


title: Ammoniumvetykarbonaatti

text: Ammoniumvetykarbonaatti eli ammoniumbikarbonaatti eli hiilihapon ammoniumsuola on yhdiste, jonka kemiallinen kaava on NHHCO. Sitä käytetään kohotusaineena leivonnassa, muoviteollisuudessa ja lannoitteiden tuotannossa. Se on ärsyttävää silmille, iholle ja hengityselimille.


title: Spider-Man (vuoden 2002 videopeli)

text: Spider-Man on vuoden 2002 huhtikuussa julkaistu videopeli, joka perustuu samannimiseen elokuvaan Spider-Man – hämähäkkimies. Peli seuraa hyvin pitkälti elokuvan juonta, jossa Peter Parker tutustuu uusiin voimiinsa ja New Yorkin tuomiin haasteisiin. Pelissä päävastuksena toimii Vihreä Menninkäinen.


title: Leo Laaksonen

text: Leo Laaksonen (s. 12. elokuuta 1905) oli suomalainen jalkapalloilija.


title: Leo Laaksonen

text: Puolustajana pelannut Laaksonen edusti urallaan Helsingin Jalkapalloklubia 1925–1931 ja Helsingin Palloseuraa 1932–1936. Hän voitti Suomen mestaruuden HJK:ssa 1925 sekä HPS:ssa 1934 ja 1935. Kaikkiaan Laaksonen pelasi 6 kauden aikana 21 mestaruussarjan ottelua, joissa hän teki viisi maalia.


title: Leo Laaksonen

text: Laaksonen pelasi Suomen maajoukkueessa vuosina 1926–1936 yhteensä neljä maaottelua, joissa hän teki yhden maalin.


title: Vasili Solovjov-Sedoi

text: Vasili Pavlovitš Solovjov-Sedoi (, 25. huhtikuuta 1907 Pietari, Venäjä − 2. joulukuuta 1979 Leningrad, Neuvostoliitto) oli neuvostoliittolainen säveltäjä, joka on tunnettu erityisesti sävellyksestään Unohtumaton ilta, suoraan suomennettuna Moskovan iltoja ("Podmoskovnyje vetšera"). Solovjov-Sedoin sävellys ”Leningrad” ("Vetšernaja pesnja") kuullaan Topi Sorsakosken ja Agentsin levyllä Half and Half.


title: Vasili Solovjov-Sedoi

text: Solovjov-Sedoi valmistui Leningradin konservatoriosta vuonna 1936. Hän sävelsi baletteja, operetteja sekä elokuva- ja kamarimusiikkia. Hän toimi Leningradin säveltäjäyhdistyksen puheenjohtajana vuosina 1948–1964.


title: Painin Euroopan-mestaruuskilpailut 1935

text: Vuoden 1935 painin Euroopan-mestaruuskilpailut järjestettiin kreikkalais-roomalaisen painin osalta huhtikuussa Kööpenhaminassa, Tanskassa. Vapaapainissa kisattiin Brysselissä, Belgiassa syyskuun alussa.


title: Pasi Laaksonen

text: Pasi Laaksonen (s. 15. elokuuta 1972 Jyväskylä) on entinen suomalainen jalkapalloilija.


title: Pasi Laaksonen

text: Maalivahtina pelannut Laaksonen nousi jyväskyläläisen JyP-77:n edustusjoukkueeseen 1992. Hän pelasi JyP:ssa ja sen seuraajassa Jyväskylän Jalkapalloklubissa vuoteen 1997 asti 1.–3. divisioonissa. Laaksonen siirtyi Veikkausliigaan PK-35:een kaudeksi 1998, jonka päätteeksi hän voitti SM-pronssia ja hänet valittiin vuoden liigatulokkaaksi. Hän pelasi FC Jokereiksi nimensä vaihtaneessa seurassa neljä kautta ja voitti vielä Suomen Cupin 1999 sekä SM-hopeaa 2000. Laaksonen valittiin Jokereissa myös vuoden liigamaalivahdiksi 1999. Kaudeksi 2002 Laaksonen siirtyi Helsingin Jalkapalloklubiin, jossa hän voitti Suomen mestaruuden, mutta pelasi kauden aikana vain kaksi ottelua. Laaksonen palasi vielä yhdeksi kaudeksi Jokereihin ennen lopettamistaan. Kaikkiaan Laaksonen pelasi kuuden pääsarjakauden aikana 135 ottelua.


title: Pasi Laaksonen

text: Laaksonen pelasi maajoukkueessa vuosina 1999–2001 yhteensä viisi maaottelua.


title: Sordiino

text: Sordiino eli soittimen äänenväriä muuntava tai hiljentävä lisäosa. Jousisoittimissa käytetään soittimen tallassa kiinnitettynä olevaa haarukan muotoista sordiinoa. Puhaltimissa sordiino on metallinen tai muusta materiaalista valmistettu kartio, jonka soittaja voi työntää soittimen kelloon. Patarumpujen sordiinona toimii sen kalvolle asetettu kangas.


title: Sordiino

text: Wieniläisklassisen kauden pianomusiikissa sordiino saattoi tarkoittaa myös kielten sammuttimia. Esimerkiksi Beethovenin kuutamosonaatissa ensimmäisessä osassa oleva esitysohje "senza sordini" tarkoittaa, että osa on soitettava kokonaisuudessaan pedaalin kera.


title: AA-12

text: AA-12 eli Auto Assault-12 on yhdysvaltalaisen Maxwell Atchissonin 1972 kehittämä automaattihaulikko. Nykyistä vuoden 2005 versiota on siten kehitetty yli 18 vuotta ennen kuin sen valmistusoikeudet myytiin Military Police Systems Inc.:lle. Aseen alkuperäiset ratkaisut ovat olleet pohjana useille uusille aseille kuten USAS-12 rynnäkköhaulikolle.


title: AA-12

text: Ase toimii joko kerta- tai täysautomaattina ampuen jopa 300 laukausta minuutissa. Siihen voi liittää 8 patruunan tankolippaan tai joko 20 tai 32 patruunan rumpulippaan. AA-12:n rekyyli on hyvin pieni. Lisäksi haulikko on sekä nopea että tarkka.


title: AA-12

text: Haulikossa voidaan käyttää kolmen tuuman 12 kaliiperin patruunoita. Sitä voidaan käyttää myös valorakettien laukaisuun. Siihen on saatavilla myös "frag-12"-patruunoita, jotka räjähtävät osuessaan kohteeseensa.


title: Tipu

text: Tipu voi tarkoittaa:


title: Shakin kansainväliset arvonimet

text: Maailman shakkiliiton FIDE:n myöntämät


title: Shakin kansainväliset arvonimet

text: lähi-, kirje- ja tehtäväshakin arvonimet ovat elinikäisiä. Pelaajille ja ratkaisijoille ne myönnetään ainoastaan kilpailumenestyksen perusteella, eli ne kuvaavat tavallaan pelaajaluokkia. Naisilla on omat kansainväliset arvonimensä, joiden vaatimukset ovat alemmat, mutta se ei kuitenkaan estä heitä tavoittelemasta yleisiä arvonimiä normaalien kriteerien mukaisesti.


title: Shakin kansainväliset arvonimet

text:
Miesten ja naisten suurmestarin ja kansainvälisen mestarin arvoja ei myönnetä suoraan vahvuusluvun perusteella, vaan yleisin tapa niiden saamiseen on tietyt, tarkasti määritellyt ehdot täyttävien tulosten tekeminen eri turnauksissa. Näitä onnistuneita suorituksia kutsutaan arvonimituloksen tekemiseksi eli kiinnitykseksi arvonimeen. Aiemmin arvonimitulokset piti tehdä tietyn ajan sisällä, mutta tämä ehto on poistunut
Edelläolevan lisäksi pelaajan pitää olla saavuttanut arvonimelle asetettu Elo-raja. FIDE-mestariksi ja -mestariehdokkaaksi korottuu saavuttamalla asetetun Elo-rajan.


title: Shakin kansainväliset arvonimet

text: Kirje- ja tehtäväshakissa on vastaavat hierarkiansa ja kaikissa pelimuodoissa on henkilön luonnollisesti mahdollista pätevöityä kansainväliseksi tuomariksi. Lisäksi FIDE myöntää "International Organizer (IO)" -sertifikaatteja kilpailujen järjestäjille.


title: Shakin kansainväliset arvonimet

text: Vuosiluvut ovat arvonimien perustamisvuosia. Ensimmäiset niistä FIDE myönsi 1950.


title: Shakin kansainväliset arvonimet

text: Seuraavat lähishakin kansainvälisten arvonimien myöntämisperusteet ovat heinäkuulta 2014.


title: Shakin kansainväliset arvonimet

text: FIDE-mestarien ja -mestariehdokkaiden arvot voi myönnetään pelkän rajan ylittävän elo-luvun saavuttamisesta. Ylempien arvojen (SM, KvM, NSM ja NkvM) saavuttaminen on riippuvainen useiden ehtojen täyttymisestä. Näitä ovat yleispätevästi muun muassa seuraavat:


title: Shakin kansainväliset arvonimet

text: Arvonimen voi myös saada menestymällä tietyssä mestaruusturnauksessa. Tällöin pelaajan oma liitto voi tehdä asiassa hakemuksen.


title: Shakin kansainväliset arvonimet

text:
Arvonimituloksissa mainittu suoritusluku Rp lasketaan kaavalla formula_1
missä Ra on vastustajien elo-keskiarvo ja pelaajan tositulosta vastaava muutos dp luetaan FIDE:n tekemästä suorituslukutaulukosta.
Suurmestarin (, 1950) arvoon vaaditaan 2500 pisteen elo-rajan saavuttamista. Arvonimitulokseen eli -kiinnitykseen vaaditaan muun muassa suorituslukua 2600 vähintään 27:ssä hyväksyttävässä pelissä, joissa vastustajien vahvuuslukukeskiarvo on ollut vähintään 2380 ja kaikkien yksittäisten vastustajien vahvuus vähintään 2200.


title: Shakin kansainväliset arvonimet

text: Kansainvälisen mestarin (, 1950) arvolle on samankaltaiset ehdot. Elo-raja 2400 pistettä, kiinnityksen suorituslukuvaatimus 2450.


title: Shakin kansainväliset arvonimet

text: Naisten suurmestarin (, 1977) elo-raja on 2300.


title: Shakin kansainväliset arvonimet

text: Naisten KvM -arvon (, 1950) elo-raja on 2200.


title: Shakin kansainväliset arvonimet

text: FIDE-mestarin (, 1978) arvoon vaaditaan elo-luku 2300, naisten FIDE-mestarin arvoon 2100.


title: Shakin kansainväliset arvonimet

text: FIDE-mestariehdokkaan () elo-vaatimus on 2200; naisten vastaava 2000.


title: Luninets

text: Luninets (, , , ) on kaupunki Brestin alueella Valko-Venäjän lounaisosissa. Vuonna 2004 kaupungin asukasluku oli 23 900 ja samannimisen hallinnollisen piirin noin 79 000.


title: Luninets

text: Pripet-joki virtaa Luninetsin piirin eteläosassa. Luninetsin kaupunki on tärkeä rautateiden (länsi-itäsuuntainen Brest- Homel (Gomel) -rata, ja etelä-pohjoissuuntainen reitti Lvov- Luninets- Baranavitšy- Lida- Vilna- Riika) risteysasema. Valko-Venäjän eteläosien poikki kulkeva M10 valtatie (Brest- Kobryn- Pinsk- Homel) tuo tärkeän valtatieyhteyden, vaikka kiertääkin kaupunkikeskustan pohjoispuolelta. Lähin suurempi kaupunki on Pinsk, joka sijaitsee maanteitse 62 kilometriä Luninetsin länsipuolella.


title: Luninets

text: Vuoden 1986 Tšernobylin voimalaonnettomuuden jälkeen 2/3 Luninetsin alueesta on luokiteltu saastuneeksi radioaktiivisen laskeuman seurauksena. Vuoden 1996 tilannetta kuvaavassa Cesium-137 isotoopin jakaumakartassa, Luninetsin seutu kuului yhä lievästi saastuneeseen alueeseen.


title: Luninets

text: Kaupungin läheisyydessä sijaitsee Luninetsin lentotukikohta.


title: Luninets

text: Keski-Pripetin kansallinen maisemansuojelualue on Valko-Venäjän tunnetuimpia Ramsarin sopimuksen mukaisia vesiperäisiä suojelualueita. Tämä esimerkiksi keväisistä tulvistaan tunnettu merkittävä suojelualue sijaitsee Pinskin, Luninetsin, Žytkavitšyn ja Stolinin piirien alueella.


title: Pikkulehdokki

text: Pikkulehdokki ("Platanthera obtusata" subsp. "oligantha") on hyvin harvinaisena Euroopassa kasvava kämmekkäkasvi.


title: Pikkulehdokki

text: Tämä vaatimattoman näköinen laji esiintyy puurajan yläpuolella, kalkkivaikutteisilla lapinvuokkokankailla. Se kasvaa 5–12 cm korkeaksi. Tyvilehti on 3–5 cm pitkä, kellanvalkoinen kukkaterttu on parisenttinen ja siinä on 3–6 tuoksutonta kukkaa.


title: Pikkulehdokki

text: Pikkulehdokkia tavataan hyvin harvinaisena Pohjois-Norjan kalkkituntureilla sekä Pohjois-Ruotsissa, jossa kanta on vain noin 200 yksilöä.


title: Pikkulehdokki

text: Pikkulehdokki löydettiin Suomesta ensimmäisen kerran 20. heinäkuuta 2009 Mallan luonnonpuistosta Kilpisjärveltä. Laji on arvioitu maassa äärimmäisen uhanalaiseksi.


title: NW B

text: NW B oli itävaltaunkarilaisen Nesselsdorfer Wagenbaun (NW) vuosina 1902–1904 valmistama henkilöauto.


title: NW B

text: Auto oli esittelyaikanaan suunnittelijansa Hans Ledwinkan viimeinen työ ennen hänen siirtymistään höyrykoneita valmistavan yrityksen palvelukseen. B-mallin jälkeen NW:n autojen laatutaso laski, kunnes Ledwinka palasi vuonna 1905.


title: NW B

text: Autossa oli voimanlähteenä keskelle sijoitettu vesijäähdytteinen kaksisylinterinen bokserimoottori, jonka avulla saavutettiin 45 km/h huippunopeus. Sytytysjärjestelmänä oli Boschin valmistama magneettosytytys. Voimansiirtolinjassa oli kartiokytkin ja nelivaihteinen vaihdelaatikko, jossa oli myös peruutusvaihde. Voimansiirrossa hyödynnettiin edelleen ketjuvetoa. Sekä etu- että taka-akselilla oli puolielliptiset lehtijouset. NW B:ssä oli ensimmäisenä NW:n autoista jalkajarru. Se vaikutti voimansiirtoakseliin. Tämän lisäksi takapyörillä oli pantajarrut, joita käytettiin vivun kautta. Mukavuusvarusteena oli mäkijarru jonka voi kääntää pidättimeksi tietä vasten, mikäli auto esimerkiksi hyytyi ylämäessä ja oli vaarassa lähteä rullaamaan taaksepäin.


title: NW B

text: Korimallit valmistettiin asiakastarpeen mukaan, joten henkilöluvut vaihtelivat.


title: NW B

text: NW B -malleja on säilynyt kaksi kappaletta. Toinen on taltioituna Tatran museossa Kopřivnicessa ja toinen Unkarin liikennemuseossa Budapestissä. Kopřivnicessa oleva on saatu lahjoituksena NW:n ja Tatran autoilla ralleja ajaneelta Josef Veřmiřovskýlta. Auto on museon vanhin auto, sillä NW:n ensimmäinen auto Präsident on museoituna Prahassa. Siksi Kopřivnicen museon NW B -yksilöä kutsutaan leikillisesti "varapresidentiksi".


title: Lisa Ann

text: Lisa Anne Corpora, tunnetaan paremmin nimellä Lisa Ann, (s. 9. toukokuuta 1972 Easton, Pennsylvania) on yhdysvaltalainen aikuisviihdenäyttelijä. Ann on työskennellyt myös eroottisena tanssijana, ja hänellä on hammashoitajan pätevyys.


title: Lisa Ann

text: Lisa Ann sai vuonna 2006 XRCO-palkinnon. Vuonna 2009 hän sai AVN-palkinnon ja pääsi AVN Hall of Fameen.


title: Lisa Ann

text: Ennen pornouraansa - vuodesta 1990 - Ann työskenteli eroottisena tanssijana rahoittaakseen hammashoitajan opintonsa.


title: Lisa Ann

text: Heinäkuussa 1993 Ann aloitti pornonäyttelijän uransa ja esiintyi 49 elokuvassa ennen kuin lopetti AIDSin pelossa esiintymisen vuonna 1997. Hän palasi takaisin tanssimisen pariin strippibaareihin, kunnes siirtyi takaisin pornoelokuviin vuonna 2002. Marraskuussa 2006 Ann perusti oman agentuurinsa Clear Talent Management, joka nimettiin noin puoli vuotta myöhemmin uudelleen Lisa Ann's Talent Managementiksi. Joulukuussa hänen yhtiönsä yhdistyi Lighthouse Talentin kanssa säilyttäen oman nimensä.


title: Lisa Ann

text: 2. lokakuuta 2008 Ann sai mediahuomiota näyteltyään Yhdysvaltain republikaaninen puolueen varapresidenttiehdokasta Sarah Palinia parodioivassa pornoelokuvassa "Who's Nailin' Paylin?". Ann näytteli Palinia myös vuonna 2009 Eminemin musiikkivideossa "We Made You". Myöhemmin samana vuonna hän uusi roolinsa parodisessa pornoelokuvassa "Letterman is Nailin Paylin."


title: Finlandia Trophy

text: Finlandia Trophy on kansainvälinen taitoluistelukilpailu, joka on järjestetty vuodesta 1995 lähtien vuosittain lokakuun alkupuolella lukuun ottamatta vuotta 2005, jolloin kilpailu peruuntui. Finlandia Trophy käytiin vuoteen 2004 saakka Helsingissä, vuosina 2006–2011 Vantaan Valtti-areenalla ja vuodesta 2012 Espoon Metro Areenalla.


title: Finlandia Trophy

text: Finlandia Trophyn ohjelmaan on kuulunut joka vuosi naisten ja miesten yksinluistelu. Lisäksi ohjelmassa on ollut useimmiten jäätanssi ja joitain kertoja myös pariluistelu. Vuonna 2009 ohjelmassa olivat naisten ja miesten yksinluistelu sekä jäätanssi.


title: Raymond John Lahey

text: Raymond John Lahey (s. 29. toukokuuta 1940 St. John's, Newfoundland, Kanada) on katolisen kirkon 13. kesäkuuta 1963 vihitty kanadalainen pappi. Piispaksi hänet vihittiin 3. elokuuta 1986. Vuosina 1986–2003 hän toimi Saint George'sin hiippakunnan piispana Newfoundlandissa. Vuonna 2003 hänestä tuli Antigonishin hiippakunnan piispa Nova Scotiassa.


title: Raymond John Lahey

text: Lahey toimi Antigonishin piispana, kunnes erosi syyskuussa 2009. Hänen tietokoneeltaan oli löydetty lapsipornoa hänen palattuaan ulkomaanmatkalta Ottawan lentokentälle. Häntä syytetään lapsipornon hallussapidosta ja maahantuonnista.


title: Fiorini International

text: Fiorini International S.p.a. on italialainen pakkaustuotteita valmistava yritys. Yritys on perustettu vuonna 1946 ja sen pääkonttori sijaitsee Ripessä, Anconan maakunnassa. Yrityksen toinen toimipaikka on Tšekin Prahassa.


title: Fiorini International

text: Fiorinin päätuotteita ovat painetut paperirullat, joista valmistetaan paperipusseja jauho- ja sokeriteollisuudelle sekä paperikasseja vähittäiskaupalle.


title: İnönü Stadyumu

text:
Beşiktaş İnönü Stadyumu on jalkapallostadion, joka sijaitsee Istanbulissa Turkissa. Jalkapalloseura Beşiktaş JK pelaa stadionilla kotiottelunsa. Se sijaitsee Dolmabahçen palatsin lähistöllä Istanbulin Euroopan puolella olevalla Beşiktaşin alueella. Stadionin kapasiteetti on 32 145, joista kaikki ovat istumapaikkoja. Se on ensimmäinen moderni stadion Istanbulissa. Beşiktaşin lisäksi stadionilla ovat pelanneet myös kaksi muuta istanbulilaisjoukkuetta Galatasaray ja Fenerbahçe, kunnes 1960-luvulla Galatasaray siirtyi omalle stadionilleen. Fenerbahçe siirtyi omalle stadionilleen vuonna 1982.
İnönü Stadyumu on neljä katsomonosaa: "Kapalı" on stadionin pääkatsomo, jonne mahtuu katsojia 5 881. Tätä katsomonosaa kutsutaan stadionin sydämeksi, sillä kaikki fanaattisimmat kannattajat ovat siellä. "Kapalıa" vastapäätä on katsomonosa "Numaralı" jonka kapasiteetti on 5 237. Päätykatsomot ovat nimeltään "Eski Açık", jonka kapasiteetti on 7 962, ja "Yeni Açık" kapasiteetillä 13 065. "Eski Açık"in oikealla ja vasemmalla puolella on torni, jotka kuvastavat historiallista sopimusta Beşiktaşin ja ministeriön välillä.


title: İnönü Stadyumu

text: Brasilialaisjalkapallolegenda Pelén mukaan İnönü Stadyumu on yksi maailman kauneimmista stadioneista, etenkin Euroopassa. Se on pyhäpaikka Beşiktaş-kannattajille, tämän vuoksi se on vaikea paikka vierasjoukkueille. Stadionilla on kaatunut Euroopan menestyksekkäimpiä joukkueita kuten Barcelona, Liverpool, Marseille, Paris Saint-Germain, AC Milan ja monia muita. Stadionilla on mitattu korkein äänenvoimakkuus, jopa 132 desibeliä. Tulos mitattiin ottelussa Liverpoolia vastaan, jonka kannattajat pitivät hallussaan vanhaa ennätystä Anfieldillä.


title: Marjo Timonen

text: Marjo Timonen (o. s. "Hirsimäki", s. 29. huhtikuuta 1955 Kurikka) on eduskunnan tiedotuspäällikkö vuodesta 2003. Koulutukseltaan hän on filosofian maisteri. Timonen toimi Kuntaliiton viestintäpäällikkönä 1993–2002. Sitä ennen hän työskenteli toimittajana ja tiedottajana Joensuun yliopistossa, Insidersissa ja Kuntaliitossa 1983–1993. Suomen ylioppilaskuntien liiton puheenjohtajana Marjo Timonen oli vuosina 1980–1981.


title: Marjo Timonen

text: Marjo Timonen oli avioliitossa maaherra Esa Timosen pojan Tapanin kanssa. Marjo Timonen 375 humanistia -sivusto 3.11.2015, Helsingin yliopiston humanistinen tiedekunta.


title: Chatham House -sääntö

text: Chatham House -sääntö () on tiedotustilaisuuksien osallistujille annettu sääntö, jonka mukaan esitettyä tietoa saa vapaasti käyttää, kunhan lähdesuojasta pidetään huolta siten, ettei asian esittäjää kerrota tai asiasisältöä yhdistetä esittäjäänsä.


title: Chatham House -sääntö

text: Sääntö liittyy Chatham Houseen (Royal Institute of International Affairs), jossa haluttiin, että asioista voidaan keskustella avoimesti.


title: Vincent Beauvais’lainen

text: Vincent Beauvais'lainen (noin 1190–1264) oli dominikaanipappi, joka toimitti laajan tietosanakirjan nimeltä "Speculum Maius", Suurtyö oli mahdollinen, koska sitä rahoitti Ranskan kuningas Ludvig IX Pyhä ostamalla kirjoja. Tietosanakirjan lisäksi Vincent kirjoitti traktaatteja ja teoksia pyhien ihmisten elämästä.


title: Vincent Beauvais’lainen

text: Vincentin henkilökohtaisesta elämästä tiedetään kovin vähän. Hän liittyi dominikaaneihin Pariisissa vuonna 1218, ja vietti sen jälkeisen elämänsä Beauvaisissa.


title: Vincent Beauvais’lainen

text: "Speculum Maius" on neliosainen tietosanakirja jonka kolme ensimmäistä osaa ovat ilmeisesti pääosin Vincentin kokoamia. Ensimmäinen osa "Speculum naturale" käsittelee teologiaa ja luonnontieteitä, toinen "Speculum doctrinale" filosofiaa ja lääketiedettä ja kolmas "Speculum historiale" maailmanhistoriaa suunnilleen vuoteen 1250 asti. Neljättä osaa, "Speculum morale" pidetään myöhempänä lisäyksenä.


title: Vincent Beauvais’lainen

text: "Speculum naturale"ssa on 32 osaa ja 3 718 artikkelia, jotka käsittelevät teologiaa, psykologiaa, fysiologiaa, kosmografiaa, fysiikkaa, kasvitiedettä, eläintiedettä, mineralogiaa ja maanviljelyä.


title: Juotin

text: Juotin (puhekielessä joskus myös juotoskolvi tai pelkkä kolvi) on elektroniikka- ja sähkötöissä käytettävä käsityökalu, jolla juottamalla liitetään elektroniikan komponentteja sähköisesti ja mekaanisesti toisiinsa tai piirilevylle.


title: Juotin

text: Tyypillinen elektroniikkatöissä käytetty juotosasema koostuu pienoisjännitteellä toimivasta termostaattiohjatusta juottimesta, muuntajasta ja juotintelineestä. Muuntajaosassa on verkkoliitäntäjohto, itse muuntaja, virtakytkin, sulake, maadoitusliitin ja mahdollisesti lämpötilan valitsin. Juottimessa voidaan käyttää eri käyttötarkoituksiin soveltuvia vaihtokärkiä. Joissakin laitteissa lämpötila määräytyy kärkeen sisältyvän termostaatin mukaan. Juotosasemassa on yleensä paikka vedellä kostutettavalle selluloosasienelle, johon liika juotostina ja epäpuhtaudet juottimen kärjestä voidaan pyyhkiä.


title: Juotin

text: Satunnaisiin juotoksiin elektroniikassa voidaan käyttää pikajuotinta, joka on kevyt kuljettaa mukana ja lämpenee käyttölämpötilaan muutamassa sekunnissa.


title: John Bennet Lawes

text: John Bennet Lawes (28. joulukuuta 1814 Rothamsted, Harpenden, Hertfordshire – 31. elokuuta 1900 Rothamsted) oli brittiläinen keksijä ja maataloustieteilijä. Hän perusti Rothamstedin koetilan, jossa kokeili superfosfaatin käyttöä lannoitteena. Tämä oli ensimmäisiä kemiallisia lannoitteita. Koetilalla saavutettujen tulosten perusteella Lawes patentoi menetelmän, jolla fosfaattimalmia käsiteltiin rikkihapolla ja saatiin superfosfaatiksi kutsuttua lannoitetta.


title: John Bennet Lawes

text: Lawes opiskeli Etonissa ja Oxfordissa. Hän julkaisi yli 120 tieteellistä artikkelia.


title: Adairin piirikunta

text: Adairin piirikunta on neljän Yhdysvaltojen piirikunnan nimi


title: Adamsin piirikunta

text: Adamsin piirikunta on kahdentoista Yhdysvaltojen piirikunnan nimi


title: Alexanderin piirikunta

text: Alexanderin piirikunta on kahden Yhdysvaltojen piirikunnan nimi


title: Alleganyn piirikunta

text: Alleganyn piirikunta on kahden Yhdysvaltojen piirikunnan nimi


title: Alleghanyn piirikunta

text: Alleghanyn piirikunta on kahden Yhdysvaltojen piirikunnan nimi


title: Allenin piirikunta

text: Allenin piirikunta () on neljän Yhdysvaltojen piirikunnan nimi


title: Winnebagon piirikunta

text: Winnebagon piirikunta on kolmen Yhdysvaltojen piirikunnan nimi


title: Coal City

text: Coal City voi tarkoittaa seuraavia paikkoja Yhdysvalloissa


title: Christy Turlington

text: Christy Nicole Turlington (s. 2. tammikuuta 1969) on yhdysvaltalainen supermalli.


title: Christy Turlington

text: Turlington syntyi Walnut Creekissä, Kaliforniassa lentäjäisän ja El Salvadorista kotoisin olevan lentoemäntä-äidin tyttäreksi. Hänellä on kaksi sisarta.


title: Christy Turlington

text: Turlington aloitti uransa mallina työskennellen 14-vuotiaasta 16-vuotiaaksi mallina koulun jälkeen. Valmistuttuaan high schoolista hän muutti New York Cityyn ja alkoi työskennellä täyspäiväisenä mallina.


title: Christy Turlington

text: Turlington on menestyksekkään mallinuransa aikana toiminut muun muassa Maybellinen, Chanelin ja Calvin Kleinin mallina. Hän on esiintynyt yli 500 lehden kannessa.


title: Christy Turlington

text: 2000-luvulla Turlington on ollut mukana erilaisissa liiketoimissa. Hän on esimerkiksi suunnitellut Pumalle vaatteita.


title: Christy Turlington

text: Turlington tunnetaan terveellisten elämäntapojen kannattajana. Hän on ollut mukana keuhkosyöpää ehkäisevässä työssä ja nuorten työllisyyttä edistävässä projektissa. Turlington on myös afrikkalaisen terveydenhoitoprojektin lähettiläs.


title: Christy Turlington

text: Vuonna 1994 Turlington aloitti opinnot New York Universityssä. Hän valmistui vuonna 1999 pääaineenaan vertaileva uskonto ja filosofia. Vuonna 2009 Turlington aloitti maisterin tutkintoon johtavan koulutuksen Columbian yliopistossa, New Yorkissa.


title: Christy Turlington

text: Turlington avioitui näyttelijä Edward Burnsin kanssa 7. kesäkuuta 2003. Heillä on kaksi lasta, tytär Grace (25. lokakuuta 2003) ja poika Finn (s. 11. helmikuuta 2006).


title: Erik Kråkström

text: Erik Emil Kråkström (22. syyskuuta 1919 Pedersöre – 13. tammikuuta 2009 Porvoo) oli suomalainen arkkitehti ja professori.


title: Erik Kråkström

text:
Kråkström kirjoitti ylioppilaaksi 1939, toimi tulenjohtoupseerina sodassa ja valmistui Teknillisestä korkeakoulusta 1948. Hän jatkoi myöhemmin opintojaan ulkomailla, muun muassa University of Californiassa lukukauden 1954–1955. Kråkström työskenteli 1948–1952 Yrjö Lindegrenin apulaisena ja osallistui muun muassa Olympiastadionin laajennuksen ja Helsingissä sijaitsevan Käärmetalon suunnitteluun. Helsingin Töölönlahden alueen asemakaavan, jonka kilpailun Lindegren oli voittanut vuonna 1948, Kråkström jatkoi 1950–1954 loppuun tämän kuoltua. Se toimi myöhemmin Alvar Aallon keskustasuunnitelman viitoittajana.
Vuodesta 1950 Kråkströmillä oli oma toimisto, ja hän teki paljon yhteistyötä arkkitehti Ahti Korhosen kanssa. Kråkström erikoistui varsinkin teollisuusrakennusten suunnitteluun. Imatran Voimalle hän suunnitteli Loviisaan Suomen ensimmäisen ydinvoimalan (1977) ja Vantaan Myyrmäkeen yhtiön pääkonttoriksi tarkoitetun toimistorakennuksen (1987). Kaukas Oy:lle valmistui useita tehdasrakennuksia. Kråkström suunnitteli myös C. L. Engelin piirtämän Helsingin Katajanokan merikasarmin saneerauksen 1973–1989 ulkoministeriön tiloiksi. Hän teki Wärtsilä-yhtymälle 1965 toteutumattoman suunnitelman toimistotornitalojen kokonaisuudesta entisen Kone ja Silta -yhtiön konepajan alueelle Helsingin Sörnäisiin eli nykyisen Merihaan paikalle. Kråkström suunnitteli myös asemakaavan Helsingin Jakomäen ja Niemenmäen sekä Espoon Lähderannan kaupunginosille. Hänen tuotantoonsa kuuluu lisäksi useita kouluja ja kirkkojen saneerauksia sekä Kaskisten ja Siipyyn kirkot. Eräs Kråkströmin suunnittelutyö, Svenska social- och kommunalhögskolanin entinen rakennus (1964) Helsingin Taka-Töölössä, aiotaan purkaa vuonna 2018, vaikka Museoviraston mukaan sillä on kulttuurihistoriallista merkitystä.


title: Erik Kråkström

text: Kråkström oli Suomen arkkitehtiliiton puheenjohtajana 1966–1967. Hän oli kiinnostunut myös kuvataiteesta. Hän sai professorin arvonimen vuonna 1975. Vuosina 2004–2005 hän kuului Porvoon kaupungin julkisivulautakuntaan.


title: Erik Kråkström

text: Kråkströmin tuotantoa esiteltiin Suomen rakennustaiteen museon näyttelyssä 23. syyskuuta – 29. marraskuuta 2009.


title: Jersey (nautarotu)

text: Jersey on pienikokoinen Jerseyn saarelta kotoisin oleva lypsykarjarotu. Rotu on suosittu maitonsa korkean rasvapitoisuuden ja pienestä koosta johtuvien alhaisten ylläpitokustannuksien vuoksi.


title: Jersey (nautarotu)

text: Jerseylehmät ovat melko pieniä ja ne painavat noin 360–540 kg. Myös sonnit ovat melko pieniä (noin 540–820 kg). Rodun suosion tärkein tekijä on sen taloudellisuus, joka johtuu:


title: Jersey (nautarotu)

text: Rodun härkiä voidaan kouluttaa hyviksi vetohäriksi. Jerseyhärät ovat pienen kokonsa ja lempeän luonteensa ansiosta suosittuja nuorten ohjastajien keskuudessa. Ne eivät kuitenkaan ole yhtä vahvoja kuin isompien rotujen härät, siksi kilpaohjastajat eivät juuri käytä niitä.


title: Jersey (nautarotu)

text: Aristokraattiset maanomistajat toivat puistoihinsa koristeiksi pieniä laumoja jerseykarjaa rodun pienen koon, viehättävän ulkonäön ja rauhallisen ja uteliaan luonteen vuoksi.


title: Jersey (nautarotu)

text: Rotu soveltuu hyvin myös kuumiin olosuhteisiin ja sitä kasvatetaan jopa Brasilian kuumimmissa osissa.


title: Jersey (nautarotu)

text: Jerseyn väritys vaihtelee ruskean kaikissa sävyissä vaalean kermaisesta miltei mustaan. Puhdasrotuisilla jersey-eläimillä on vaalea turvanympärys, tumma hännänpää ja mustat sorkat, joskin viime vuosina on hyväksytty laajemmin värejä rodun perimän laajentamiseksi.


title: Jersey (nautarotu)

text: Jersey on rauhallinen ja lempeä rotu, vaikkakin hieman herkempi hermostumaan kuin toiset lypsyrodut. Jerseytä voidaan suositella aloittelevalle karjankasvattajalle.


title: Jersey (nautarotu)

text:
Jersey on nimensä mukaisesti peräisin Jerseyn kanaalisaarelta. Se polveutunee lähellä sijaitsevasta Normandiasta tuodusta karjasta ja mainittiin ensi kerran omana rotunaan 1600-ja 1700-lukujen vaihteessa.
Rotu oli eristettynä ulkopuolisilta vaikutteilta lähes kaksisataa vuotta vuodesta 1789 vuoteen 2008. Ennen vuotta 1789 lehmiä annettiin myötäjäisinä Jerseyn ja Guernseyn saarien välisissä avioliitoissa, mutta käytäntö ei ollut yleinen.


title: Jersey (nautarotu)

text:
Vuonna 1789 ulkopuolisen karjan tuonti Jerseyn saarelle kiellettiin lailla jerseyrodun puhtauden varmistamiseksi, vaikkakin eläinten ja siemenen vienti onkin ollut saarelle tärkeä tulonlähde. Rajoitus karjan tuontiin asetettiin alun perin ehkäisemään romahdusta vientihinnoissa. Yhdistynyt kuningaskunta ei kerännyt maahantuontiveroa Jerseyltä tuodusta karjasta. Verotusta kierrettiin tuomalla karjaa Ranskasta Jerseylle ja sieltä Englantiin. Joskus huonompilaatuisenkin tuontikarjan määrän lisääntyminen laski hintoja ja huononsi jerseykarjan mainetta. Kielto tuoda saarelle karjaa vakautti hinnat ja mahdollisti tieteellisemmin kontrolloidun jalostustavan omaksumisen.
Vuoden 2008 kesäkuussa Jersey lakkautti maahantuontikiellon ja salli minkä tahansa rodun siemenen tuonnin.


title: Suomen ulkoasiainministeriön kirjasto

text: Suomen ulkoasiainministeriön kirjasto on Merikasarmissa sijaitseva kirjasto, joka palvelee pääasiassa Suomen ulkoasiainministeriötä, mutta sieltä lainataan aineistoa vapaasti myös yleisölle virka-aikana. Kirjastossa on 30 000 nimikettä. Kirjasto ylläpitää myös arkistoa, jossa on aineistoa noin 12 hyllykilometriä. Aineiston yleinen vanhenemisaika on ollut vuodesta 2001 alkaen vain 25 vuotta.


title: Valentin Kolumb

text: Valentin Hristoforovitsh Kolumb (3. toukokuuta 1935 Myzener, Mork, Marinmaa – 8. joulukuuta 1974 Joškar-Ola) oli marilainen runoilija ja toimittaja.


title: Valentin Kolumb

text: Kolumb peri sukunimensä isältään Hristoforilta, jolle sen oli liikanimeksi antanut Venäjän armeijan upseeri, jonka alaisena Hristofor oli ollut kirjurina.


title: Valentin Kolumb

text: Kolumb kirjoitti runoja jo koulupoikana ja lähetti niitä "Marij Kommuna" -sanomalehteen, joka vuonna 1950 julkaisi kaksi hänen runoaan: "Komsomol'skij bilet" (Komsomolilaiskortti) ja "Pis'ma" (Kirje). Kolumb päätti koulunsa 1954 ja Marin kirjailijaliitto lähetti hänet opiskelemaan Moskovan kirjallisuuskouluun. Vuonna 1962 Kolumb sai radiotoimittajan työpaikan Joškar-Olasta ja muutti sinne moskovalaisen vaimonsa Galinan ja lastensa kanssa. Sittemmin hän oli toimittajana "Rveze kommunist" -lehdessä, Joškar-Olan kustantamossa ja "Ontšykon", marinkielisen kirjallisuuslehden päätoimittajana.


title: Valentin Kolumb

text: Kolumbin kirjallinen tuotanto kesti kymmenisen vuotta. Hän julkaisi kymmenen runokokoelmaa ja yhteensä 15 kirjaa. Hän uudisti marilaista runomittaa ja käytti vapaata riimillistä mittaa, "dolnikia". Hän käänsi marin kielelle muun muassa Kalevalaa sekä William Shakespearen ja Goethen teoksia. Kolumbin runoja on suomennettu 1990-luvulla ja vuonna 2002 julkaistiin runokokoelma "Kaikilla kielillä sydämen laulu on sama".


title: Pertti Torstila

text: Pertti Juhani Torstila (s. 13. helmikuuta 1946 Jyväskylän maalaiskunta) on pitkän uran Suomen ulkoasiainministeriössä tehnyt virkamies ja diplomaatti. Ennen eläkkeelle jäämistään hän toimi ulkoasiainministeriön valtiosihteerinä vuosina 2006–2014.


title: Pertti Torstila

text: Kesäkuussa 2014 Torstila valittiin Suomen Punaisen Ristin puheenjohtajaksi.


title: Pertti Torstila

text: Toukokuussa 2015 Torstila promovoitiin Budapestin yliopiston (Eötvös Lorand) yhteiskuntatieteellisen tiedekunnan kunniatohtoriksi.


title: Pertti Torstila

text: Pertti Torstila valittiin marraskuussa 2015 vuoden yhteiskuntatieteilijäksi. Valinnasta vastaa Yhteiskunta-alan korkeakoulutetut ry.


title: Pertti Torstila

text: Torstila kirjoitti ylioppilaaksi vuonna 1965. Vuosina 1966–1967 hän oli YK:n UNFICYP-rauhanturvaoperaation Suomen pataljoonan tiedustelujoukkueenjohtaja Kyproksella. Vuonna 1970 Torstila valmistui valtiotieteiden kandidaatiksi Helsingin yliopistosta ja aloitti samana vuonna avustajan tehtävissä ulkoasiainministeriön palveluksessa. Vuosina 1972–1973 Torstila valmisteli Euroopan turvallisuus- ja yhteistyökonferenssia (Etyk), jonka huippukokous pidettiin Helsingissä vuonna 1975.


title: Pertti Torstila

text: Vuodet 1973–1976 Torstila oli lähetystösihteeri Pariisin suurlähetystössä ja vuosina 1976–1978 Budapestin suurlähetystössä. Vuosina 1979–1980 Torstila oli ulkoasiainministeriön poliittisen osaston ulkoasiainsihteeri. Vuosina 1980–1981 Torstila opiskeli Ranskan Kansallisesa hallintokoulussa ("École nationale d'administration") ja oli vuodet 1981–1984 lähetysneuvos Pariisissa.


title: Pertti Torstila

text: Vuosina 1984–1988 Torstila oli ulkoministeriön poliittisen osaston aseidenriisunnan ja turvallisuuspolitiikan toimiston päällikkö ja vuosina 1988–1989 poliittisen osaston apulaisosastopäällikkö. Vuodet 1989–1992 hän oli Suomen Etyk-suurlähettiläs Wienissä. Vuonna 1992 Torstila oli Suomen Etyk-valtuuskunnan varapuheenjohtaja Etykin seuranta- ja huippukokouksessa Helsingissä.


title: Pertti Torstila

text: Torstila oli vuosina 1992–1996 suurlähettiläs Unkarissa sekä Kroatiassa. Vuosina 1996–2000 hän oli ulkoasiainministeriön poliittisen osaston päällikkö ja vuosina 2000–2002 alivaltiosihteeri. Vuosina 2002–2006 hän oli Suomen suurlähettiläs Tukholmassa ennen siirtymistään ulkoasiainministeriön valtiosihteeriksi toukokuussa 2006. Eläkkeelle hän jäi tehtävästä helmikuussa 2014.


title: Comic Sans

text: Comic Sans (myös nimellä Comic Sans MS) on kirjasintyyppi, joka suunniteltiin näyttämään sarjakuvien käsintekstaukselta. Sen suunnitteli vuonna 1994 Vincent Connare Microsoftille, ja se pohjautuu John Costanzan "" -tekstaukseen ja Dave Gibbonsin "Vartijat" -tekstaukseen. Comic Sans suunniteltiin alun pitäen Microsoft Bob -käyttöliittymää varten, koska Connaren mielestä Times New Roman näytti liian vakavalta Bob-käyttöliittymään. Comic Sans ei kuitenkaan valmistunut Bobia varten ajoissa. Se julkaistiin Microsoft 3D Movie Maker -ohjelman myötä, ja laajemmin Windows 95:n Plus!-lisäpaketin ja Windows 95 OEM-versioiden yhteydessä. Kirjasin on ollut osa Windowsin vakiokirjasimia siitä lähtien.


title: Comic Sans

text: Koska Comic Sans on osa Windowsin peruskirjasinlajeja, se on osoittautunut erittäin suosituksi. Sitä on kuitenkin kritisoitu rumaksi ja ylikäytetyksi; typografian ystävät ovat jopa organisoituneet Comic Sansin kieltämiseen keskittyneeseen kansanliikkeeseen.


title: Ray Nettles

text: Ray Nettles (1. elokuuta 1949 Jacksonville, Florida – 29. syyskuuta 2009 Jacksonville, Florida) oli yhdysvaltalainen amerikkalaisen ja kanadalaisen jalkapallon pelaaja, pelipaikaltaan tukimies.


title: Ray Nettles

text: Ennen ammattilaisuraansa Nettles edusti Tennesseen yliopiston amerikkalaisen jalkapallon joukkuetta Volunteersia ja vuonna 1971 hänet nimettiin NCAA:n Southeast Conferencen (SEC) tähdistökentälliseen. Vuonna 1972 hän sai NFL-varauksen, kun Miami Dolphins varasi hänet NFL Draftin kuudennella kierroksella.


title: Ray Nettles

text: NFL:ssä pelaamisen sijaan Nettles teki sopimuksen kanadalaisen jalkapallon CFL-liigan BC Lionsin kanssa. Hän edusti Lionsia viiden kauden ajan, vuodesta 1972 vuoteen 1976, ja näiden vuosien aikana hänet nimettiin kolmesti, 1972–1974, CFL:n läntisen konferenssin tähdistökentälliseen sekä palkittiin vuonna 1973 sekä läntisen konferenssin että koko liigan parhaana linjamiehenä.


title: Ray Nettles

text: Vuonna 1977 Nettles siirtyi pelaajakaupassa Toronto Argonautsiin ja sieltä vuonna 1978 Hamilton Tiger-Catsiin. Hänet nimettiin molempina vuosina CFL:n itäisen konferenssin tähdistökentälliseen. Kauden 1979 hän edusti Ottawa Rough Ridersia ja uransa viimeisen kauden, kauden 1980, Calgary Stampedersia. Vuonna 2005, 25 vuotta yhdeksänvuotisen ammattilaisuransa päättymisen jälkeen, hänet valittiin Canadian Football Hall of Fameen. Samana vuonna Hall of Fameen valittiin pelaajat Rod Connop, Ed George ja Willie Pless sekä valmentaja Gord Currie.


title: Ray Nettles

text: Nettles kuoli syyskuussa 2009, 60-vuotiaana. Hän sairasti keuhko- ja maksasyöpää.


Suomen ulkoasiainministeriön poliittinen osasto on turvallisuuspolitiikan ja kriisinhallinnan, asevalvonnan, EU:n yhteisen ulko- ja turvallisuuspolitiikan, ihmisoikeuspolitiikan ja YK- ja yleisten globalisaatioasoiden yksikön muodostama osasto, jonka tehtäviin kuuluvat Suomen ulko- ja turvallisuuspolitiikka yleensä sekä maailmanlaajuiset poliittiset kysymykset ja turvallisuuskysymykset.


title: Suomen ulkoasiainministeriön poliittinen osasto

text: Näihin kuuluvat mm:Poliittisen osaston päällikkö on Teemu Tanner ja apulaispäällikkö Anu Laamanen.


title: Shape of My Heart

text: "Shape Of My Heart" on yhdysvaltalaisen poikabändin Backstreet Boys ensimmäinen single albumilta "Black & Blue". Kappale julkaistiin lokakuussa 2000 ja se debytoi sijalla yhdeksän "Billboard Hot 100" -listalla ja nousi ensimmäiselle sijalle "Billboard Top 40 Mainstream" -listalla. MTV:n "Total Request Live"lla musiikkivideo rikkoi Backstreet Boysin aikaisemman ennätyksen kappaleen ollessa ykkössijalla 61 päivää. Aikaisemmin ennätys oli kappaleen "Larger Than life" nimissä.


title: Shape of My Heart

text: Vuoden 2000 "Around The Worls In 100 Hours" "Black & Blue" -albumin promokiertueella Backstreet Boys lauloi kappaleen 'a cappella' jokaisessa maassa, jossa he esiintyivät.


title: Shape of My Heart

text: Vuonna 2008 yksi kappaleen kirjoittajista, Lisa Miskovsky, julkaisi oman versionsa kappaleesta.


title: Shape of My Heart

text: Vakio


title: Shape of My Heart

text: Remix-vinyyli


title: Shape of My Heart

text: Kappaleen "Shape Of My Heart" musiikkivideon ohjasi Matthew Rolston 1. - 3. lokakuuta 2000. Koko video kuvattiin sinisävyisellä monokromaattisella säteilyllä, jonka avulla saatiin luotua "Black & Blue(Musta ja sininen)" -ilme.


title: Shape of My Heart

text: Videolla Backstreet Boys harjoittelee vuorosanojaan tyhjän teatterin lavalla. Toisessa kohtauksessa näytetään miehen ja naisen harjoittelevan lavalla toisen miehen ja naisen katsellessa katsomosta. Kyseiset hahmot esiintyvät videolla myös bändin harjoitellessa.


title: Meikkikeiju

text: Meikkikeiju on Haruka Fukushiman luoma yksiosainen manga. Meikkikeijun päähenkilö on poikatyttö Tenko, joka haluaa tehdä vaikutuksen lapsuudenystäväänsä Aniin. An ei kuitenkaan pidä Tenkoa yhtään tyttömäisenä. Kuvioihin ilmestyy meikkikeiju Ai, joka lupaa muuttaa Tenkon söötimmäksi.


title: Haruka Fukushima

text: Haruka Fukushima on syntynyt Okayamassa.


title: Nö Sleep at All

text: Nö Sleep at All on brittiläisen heavy metal -yhtyeen Motörheadin toinen virallinen live-albumi. Se seurasi vuoden 1981 "No Sleep 'til Hammersmithiä". Albumi äänitettiin Giants of Rock -festivaalilla Hämeenlinnassa Suomessa.


title: Nö Sleep at All

text: Kitaristi Würzel kertoi myöhemmin albumista: ”Monet fanit sanoivat, että haluavat kuulla tätä kokoonpanoa live-albumilla. KAIKKI näemmä haluavat tehdä sen Hammersmithissä, eikö? Tai Fillmore Eastissa, tai Budokanissa ja sellaisissa paikoissa. Joten me päätimme tehdä sen Suomessa.” Laulaja Lemmy Kilmisterin mukaan levy oli virhe, ja hän on jälkeenpäin kritisoinut miksausta.


title: Kansankomissaarien neuvosto

text: Kansankomissaarien neuvosto (, lyh. Sovnarkom) oli Venäjän sosialistisen federatiivisen neuvostotasavallan ja muiden Neuvostoliiton alkuvaiheen (autonomisten) tasavaltojen (kuten Valko-Venäjän SNT) sekä Neuvostoliiton (Sosialististen neuvostotasavaltojen liiton) hallitusten nimitys ennen vuotta 1946. Tuolloin kansankomissaarien neuvosto muuttui Neuvostoliitossa ministerineuvostoksi. Kansankomissaarit vaihtuivat ministereiksi ja kansankomissariaatit ministeriöiksi. Muuallakin Neuvostoliitossa nimitykset muuttuivat vastaavasti.


title: Show Me the Meaning of Being Lonely

text: "Show Me the Meaning of Being Lonely" on yhdysvaltalaisen poikabändin Backstreet Boys kolmas single albumilta "Millennium". Kappale on merkittävä hitti, joka jäi toiseksi vain saman albumin kappaleelle "I Want It That Way", tullen yhdeksi poikabändin menestyksekkäimmistä kappaleista. Kappale julkaistiin 21. joulukuuta 1999 ja sen musiikkivideo vuoden 2000 alussa. Kappale nousi Britannian singlelistan sijalle #3 ja "Billboard Hot 100" -listan sijalle #6. Kappale pärjäsi hyvin myös Sveitsissä, Hollannissa, Ruotsissa ja Uudessa-Seelannissa, joissa se nousi sijalle #2. Suomessa ja Norjassa kappale taas jäi sijalle #3.


title: Show Me the Meaning of Being Lonely

text: Vakio


title: Show Me the Meaning of Being Lonely

text: Remix-tuplavinyyli


title: Show Me the Meaning of Being Lonely

text: Kappaleen "Show Me The Meaning Of Being Lonely" musiikkivideon ohjasi Stuart Gosling 11. - 12. joulukuuta 1999 Los Angelesissa, Kaliforniassa. Videossa seurataan jokaista yhtyeen jäsentä erikseen kunnes viimeinen kertosäe alkaa.


title: Show Me the Meaning of Being Lonely

text: Video alkaa sairaalasta, jossa Brian Littrell katsoo lääkäreiden yrittävän pelastaa potilaan, jota Littrell myös esittää. A.J. McLeanin otos sijoittuu linja-autoon, jossa hän suree tytön menetystä, jonka kuvaa hän kantaa. A.J. näkee tytön bussissa, mutta katsoessa kuvajainen häipyy. Kevin Richardson katsoo asunnossaan vanhanaikaista filmiä itsestään ja isästään. Nick Carter kävelee sateessa tienvartta pitkin ja pelastaa tytön, joka on jäämässä bussin alle, jossa McLean on. Howie Dorough juo teetä vanhanaikaisessa kahvilassa kun punapukuinen tyttö juoksee häntä kohti, mutta häviää ennen kuin ehtii Doroughin luo.


title: Show Me the Meaning of Being Lonely

text: Richardson saapuu tapaamaan Doroughia ja kaksikko lähtee rakennuksesta yhdessä. McLeanin linja-auto saapuu ja Littrell poistuu sairaalasta. Viisi yhtyeen jäsentä tapaavat ja alkavat kävellä katua pitkin yhdessä.


title: Show Me the Meaning of Being Lonely

text: Suurin osa videosta kuvattiin värittömänä, jolloin vain tietyt punaiset elementit on värikkäät. Jokaisella bändin jäsenellä on oma lauluosa kappaleessa joko eri kohtauksissa tai juuri ennen säkeistön alkua.


title: Show Me the Meaning of Being Lonely

text: Musiikkivideo on jossain määrin tummempi kuin mikään bändin aikaisempi video, ja siinä käsitellään bändin jäsenten oikeita asioita; Littrell on joutunut avosydänleikkaukseen; Richardsonin katsomassa videossa esiintyivät oikeasti hän ja hänen kuollut isänsä; tyttö jonka Dorough näki videolla oli esitti hänen siskoaan, joka kuoli vuotta aikaisemmin; bussin jonka kyydissä McLean matkustaa, määränpää on "Denniz St." ja sitä ajaa näyttelijä, joka esittää Denniz PoPia, joka kuoli vuonna 1998.


title: Show Me the Meaning of Being Lonely

text: Musiikkivideon toisessa versiossa on omistuskirjoitus ennen itse videon alkua: "This video is dedicated to Denniz PoP, and to all those who have lost a loved one". (suom. "Tämä video on omistettu Denniz PoPille ja kaikille, jotka ovat menettäneet rakastamansa".


title: Suomen Lintutieteellinen Yhdistys

text: Suomen Lintutieteellinen Yhdistys oli Suomen ensimmäinen lintutieteellinen yhdistys vuosina 1924–2004.


title: Suomen Lintutieteellinen Yhdistys

text: Lintutieteilijä Ivar Hortlingin aloitteesta perustettu Suomen Lintutieteellinen Yhdistys (SLY) aloitti toimintansa keväällä 1924. Hortling oli työskennellyt kuusi viikkoa Helgolandin lintuasemalla Saksassa syksyllä 1923, ja sieltä saamansa esimerkin mukaan halusi kohentaa suomalaisen lintutieteen toimintaa. Hän toimi yhdistyksen puheenjohtajana kaksi ensimmäistä vuotta ja ryhtyi Einari Merikallion kanssa toimittamaan yhdistyksen lintutieteellistä julkaisua Ornis Fennica.